pli: Ekena khandhena dasahāyatanehi soḷasahi dhātūhi vippayuttā;


nikaya: dt

layer: root

title_pli: Dhātukathā 2 Niddesa

pli: ekenāyatanena ekāya dhātuyā kehici vippayuttā.


pli: Saṅkhārapaccayā viññāṇaṁ tīhi khandhehi sampayuttaṁ;


pli: ekenāyatanena ekāya dhātuyā kehici sampayuttaṁ.


pli: Katihi vippayuttaṁ?


pli: Ekena khandhena dasahāyatanehi dasahi dhātūhi vippayuttaṁ;


pli: ekenāyatanena ekāya dhātuyā kehici vippayuttaṁ.


pli: Saḷāyatanapaccayā phasso tīhi khandhehi ekenāyatanena sattahi dhātūhi sampayutto;


pli: ekena khandhena ekenāyatanena ekāya dhātuyā kehici sampayutto.


pli: Katihi vippayutto?


pli: Ekena khandhena dasahāyatanehi dasahi dhātūhi vippayutto;


pli: ekenāyatanena ekāya dhātuyā kehici vippayutto.


pli: Phassapaccayā vedanā tīhi khandhehi ekenāyatanena sattahi dhātūhi sampayuttā;


pli: ekenāyatanena ekāya dhātuyā kehici sampayuttā.


pli: Katihi vippayuttā?


pli: Ekena khandhena dasahāyatanehi dasahi dhātūhi vippayuttā;


pli: Vedanāpaccayā taṇhā … taṇhāpaccayā upādānaṁ … kammabhavo tīhi khandhehi ekenāyatanena ekāya dhātuyā sampayutto;


pli: Ekena khandhena dasahāyatanehi soḷasahi dhātūhi vippayutto;


pli: Rūpabhavo …pe… sampayuttoti?


pli: Na kehici khandhehi na kehici āyatanehi tīhi dhātūhi vippayutto.


pli: Arūpabhavo … nevasaññānāsaññābhavo … catuvokārabhavo …pe… sampayuttoti?


pli: Asaññābhavo … ekavokārabhavo … paridevo …pe… sampayuttoti?


pli: Catūhi khandhehi ekenāyatanena sattahi dhātūhi vippayutto;


pli: Soko … dukkhaṁ … domanassaṁ tīhi khandhehi ekenāyatanena ekāya dhātuyā sampayuttaṁ;


pli: ekenāyatanena ekāya dhātuyā kehici sampayuttaṁ.


pli: Katihi vippayuttaṁ?


pli: Ekena khandhena dasahāyatanehi soḷasahi dhātūhi vippayuttaṁ;


pli: ekenāyatanena ekāya dhātuyā kehici vippayuttaṁ.


pli: Upāyāso … satipaṭṭhānaṁ … sammappadhānaṁ tīhi khandhehi ekenāyatanena ekāya dhātuyā sampayuttaṁ;


pli: ekena khandhena ekenāyatanena ekāya dhātuyā kehici sampayuttaṁ.


pli: Iddhipādo dvīhi khandhehi sampayutto;


pli: ekena khandhena ekenāyatanena ekāya dhātuyā kehici sampayutto.


pli: Katihi vippayutto?


pli: ekenāyatanena ekāya dhātuyā kehici vippayutto.


pli: Jhānaṁ dvīhi khandhehi ekenāyatanena ekāya dhātuyā sampayuttaṁ;


pli: Appamaññā … pañcindriyāni … pañca balāni … satta bojjhaṅgā … ariyo aṭṭhaṅgiko maggo tīhi khandhehi ekenāyatanena ekāya dhātuyā sampayutto;


pli: Ekena khandhena dasahāyatanehi soḷasahi dhātūhi vippayutto;


pli: Phasso … cetanā … manasikāro tīhi khandhehi ekenāyatanena sattahi dhātūhi sampayutto;


pli: Ekena khandhena dasahāyatanehi dasahi dhātūhi vippayutto;


pli: Vedanā … saññā tīhi khandhehi ekenāyatanena sattahi dhātūhi sampayuttā;


pli: ekenāyatanena ekāya dhātuyā kehici sampayuttā.


pli: Katihi vippayuttā?


pli: Ekena khandhena dasahāyatanehi dasahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Cittaṁ tīhi khandhehi sampayuttaṁ;


pli: ekenāyatanena ekāya dhātuyā kehici sampayuttaṁ.


pli: Katihi vippayuttaṁ?


pli: Ekena khandhena dasahāyatanehi dasahi dhātūhi vippayuttaṁ;


pli: ekenāyatanena ekāya dhātuyā kehici vippayuttaṁ.


pli: Adhimokkho tīhi khandhehi ekenāyatanena dvīhi dhātūhi sampayutto;


pli: ekena khandhena ekenāyatanena ekāya dhātuyā kehici sampayutto.


pli: Katihi vippayutto?


pli: Ekena khandhena dasahāyatanehi pannarasahi dhātūhi vippayutto;


pli: ekenāyatanena ekāya dhātuyā kehici vippayutto.


pli: Kusalā dhammā … akusalā dhammā katihi khandhehi katihāyatanehi katihi dhātūhi sampayuttāti?


pli: Ekena khandhena dasahāyatanehi soḷasahi dhātūhi vippayuttā;


pli: Sukhāya vedanāya sampayuttā dhammā … dukkhāya vedanāya sampayuttā dhammā ekena khandhena sampayuttā;


pli: ekenāyatanena ekāya dhātuyā kehici sampayuttā.


pli: Katihi vippayuttā?


pli: Ekena khandhena dasahāyatanehi pannarasahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Adukkhamasukhāya vedanāya sampayuttā dhammā ekena khandhena sampayuttā;


pli: Ekena khandhena dasahāyatanehi ekādasahi dhātūhi vippayuttā;


pli: Vipākā dhammā …pe… sampayuttāti?


pli: Ekena khandhena dasahāyatanehi dasahi dhātūhi vippayuttā;


pli: Vipākadhammadhammā … saṅkiliṭṭhasaṅkilesikā dhammā …pe… sampayuttāti?


pli: Nevavipākanavipākadhammadhammā … anupādinnupādāniyā dhammā …pe… sampayuttāti?


pli: Na kehici khandhehi na kehici āyatanehi pañcahi dhātūhi vippayuttā.


pli: Anupādinnaanupādāniyā dhammā … asaṅkiliṭṭhaasaṅkilesikā dhammā …pe… sampayuttāti?


pli: Na kehici khandhehi na kehici āyatanehi chahi dhātūhi vippayuttā.


pli: Savitakkasavicārā dhammā ekena khandhena ekenāyatanena ekāya dhātuyā kehici sampayuttā.


pli: Avitakkavicāramattā dhammā … pītisahagatā dhammā ekena khandhena ekenāyatanena ekāya dhātuyā kehici sampayuttā.


pli: Ekena khandhena dasahāyatanehi soḷasahi dhātūhi vippayuttā;


pli: Avitakkaavicārā dhammā …pe… sampayuttāti?


pli: Na kehici khandhehi na kehici āyatanehi ekāya dhātuyā vippayuttā.


pli: Sukhasahagatā dhammā ekena khandhena sampayuttā;


pli: ekenāyatanena ekāya dhātuyā kehici sampayuttā.


pli: Katihi vippayuttā?


pli: Ekena khandhena dasahāyatanehi pannarasahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Upekkhāsahagatā dhammā ekena khandhena sampayuttā;


pli: Ekena khandhena dasahāyatanehi ekādasahi dhātūhi vippayuttā;


pli: Dassanena pahātabbā dhammā bhāvanāya pahātabbā dhammā … dassanena pahātabbahetukā dhammā … bhāvanāya pahātabbahetukā dhammā … ācayagāmino dhammā … apacayagāmino dhammā … sekkhā dhammā … asekkhā dhammā … mahaggatā dhammā …pe… sampayuttāti?


pli: Appamāṇā dhammā … paṇītā dhammā …pe… sampayuttāti?


pli: Parittārammaṇā dhammā …pe… sampayuttāti?


pli: Ekena khandhena dasahāyatanehi dasahi dhātūhi vippayuttā;


pli: Mahaggatārammaṇā dhammā … appamāṇārammaṇā dhammā … hīnā dhammā … micchattaniyatā dhammā … sammattaniyatā dhammā … maggārammaṇā dhammā … maggahetukā dhammā … maggādhipatino dhammā …pe… sampayuttāti?


pli: Anuppannā dhammā …pe… sampayuttāti?


pli: Na kehici khandhehi na kehici āyatanehi pañcahi dhātūhi vippayuttā. –18


pli: Atītārammaṇā dhammā …pe… anāgatārammaṇā dhammā …pe… sampayuttāti?


pli: Ekena khandhena dasahāyatanehi soḷasahi dhātūhi vippayuttā;


pli: Paccuppannārammaṇā dhammā … ajjhattārammaṇā dhammā … bahiddhārammaṇā dhammā … ajjhattabahiddhārammaṇā dhammā …pe… sampayuttāti?


pli: Sanidassanasappaṭighā dhammā … anidassanasappaṭighā dhammā …pe… sampayuttāti?


pli: Catūhi khandhehi ekenāyatanena sattahi dhātūhi vippayuttā;


pli: 2.6.6.1. Hetugocchaka


pli: Hetū dhammā … hetū ceva sahetukā ca dhammā … hetū ceva hetusampayuttā ca dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Katihi vippayuttā?


pli: ekenāyatanena ekāya dhātuyā kehici vippayuttā.


pli: Sahetukā dhammā … hetusampayuttā dhammā …pe… sampayuttāti?


pli: Sahetukā ceva na ca hetū dhammā … hetusampayuttā ceva na ca hetū dhammā … na hetusahetukā dhammā ekena khandhena ekenāyatanena ekāya dhātuyā kehici sampayuttā.


pli: 2.6.6.2. Cūḷantaraduka


pli: Appaccayā dhammā … asaṅkhatā dhammā … sanidassanā dhammā … sappaṭighā dhammā … rūpino dhammā …pe… sampayuttāti?


pli: Lokuttarā dhammā …pe… sampayuttāti?


pli: Na kehici khandhehi na kehici āyatanehi chahi dhātūhi vippayuttā.


pli: 2.6.6.3. Āsavagocchaka


pli: Āsavā dhammā … āsavā ceva sāsavā ca dhammā … āsavā ceva āsavasampayuttā ca dhammā tīhi khandhehi ekenāyatanena ekāya dhātuyā sampayuttā;


pli: Ekena khandhena dasahāyatanehi soḷasahi dhātūhi vippayuttā;


pli: Anāsavā dhammā … āsavavippayuttā anāsavā dhammā …pe… sampayuttāti?


pli: Āsavasampayuttā dhammā …pe… sampayuttāti?


pli: Āsavasampayuttā ceva no ca āsavā dhammā ekena khandhena ekenāyatanena ekāya dhātuyā kehici sampayuttā.


pli: 2.6.6.4–9. Saṁyojanagocchakādi


pli: Saṁyojanā dhammā … ganthā dhammā … oghā dhammā … yogā dhammā … nīvaraṇā dhammā … parāmāsā dhammā … parāmāsā ceva parāmaṭṭhā ca dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Katihi vippayuttā?


pli: ekenāyatanena ekāya dhātuyā kehici vippayuttā.


pli: Aparāmaṭṭhā dhammā … parāmāsavippayuttā aparāmaṭṭhā dhammā sampayuttāti?


pli: Parāmāsasampayuttā dhammā ekena khandhena ekenāyatanena ekāya dhātuyā kehici sampayuttā.


pli: 2.6.10. Mahantaraduka


pli: Sārammaṇā dhammā …pe… sampayuttāti?


pli: Ekena khandhena dasahāyatanehi dasahi dhātūhi vippayuttā;


pli: Anārammaṇā dhammā … cittavippayuttā dhammā … cittavisaṁsaṭṭhā dhammā … upādā dhammā …pe… sampayuttāti?


pli: Catūhi khandhehi ekenāyatanena sattahi dhātūhi vippayuttā;


pli: Cittā dhammā tīhi khandhehi sampayuttā;


pli: ekenāyatanena ekāya dhātuyā kehici sampayuttā.


pli: Cetasikā dhammā … cittasampayuttā dhammā … cittasaṁsaṭṭhā dhammā … cittasaṁsaṭṭhasamuṭṭhānā dhammā … cittasaṁsaṭṭhasamuṭṭhānasahabhuno dhammā … cittasaṁsaṭṭhasamuṭṭhānānuparivattino dhammā ekena khandhena ekenāyatanena sattahi dhātūhi sampayuttā.


pli: Anupādinnā dhammā …pe… sampayuttāti?


pli: Na kehici khandhehi na kehici āyatanehi pañcahi dhātūhi vippayuttā.


pli: 2.6.6.11–12. Upādānagocchakādi


pli: Upādānā dhammā … kilesā dhammā … kilesā ceva saṅkilesikā ca dhammā … kilesā ceva saṅkiliṭṭhā ca dhammā … kilesā ceva kilesasampayuttā ca dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Katihi vippayuttā?


pli: Ekena khandhena dasahāyatanehi soḷasahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Asaṅkilesikā dhammā … kilesavippayuttā asaṅkilesikā dhammā …pe… sampayuttāti?


pli: Na kehici khandhehi na kehici āyatanehi chahi dhātūhi vippayuttā.


pli: Saṅkiliṭṭhā dhammā … kilesasampayuttā dhammā …pe… sampayuttāti?


pli: Saṅkiliṭṭhā ceva no ca kilesā dhammā … kilesasampayuttā ceva no ca kilesā dhammā ekena khandhena ekenāyatanena ekāya dhātuyā kehici sampayuttā.


pli: 2.6.6.13. Piṭṭhiduka


pli: Dassanena pahātabbā dhammā … bhāvanāya pahātabbā dhammā … dassanena pahātabbahetukā dhammā … bhāvanāya pahātabbahetukā dhammā … sampayuttāti?


pli: Savitakkā dhammā … savicārā dhammā ekena khandhena ekenāyatanena ekāya dhātuyā kehici sampayuttā.


pli: Ekena khandhena dasahāyatanehi pannarasahi dhātūhi vippayuttā;


pli: Avitakkā dhammā … avicārā dhammā …pe… sampayuttāti?


pli: Na kehici khandhehi na kehici āyatanehi ekāya dhātuyā vippayuttā.


pli: Sappītikā dhammā … pītisahagatā dhammā ekena khandhena ekenāyatanena ekāya dhātuyā kehici sampayuttā.


pli: Sukhasahagatā dhammā ekena khandhena sampayuttā;


pli: ekenāyatanena ekāya dhātuyā kehici sampayuttā.


pli: Upekkhāsahagatā dhammā ekena khandhena sampayuttā;


pli: Katihi vippayuttā?


pli: Ekena khandhena dasahāyatanehi ekādasahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Na kāmāvacarā dhammā … apariyāpannā dhammā … anuttarā dhammā …pe… sampayuttāti?


pli: Na kehici khandhehi na kehici āyatanehi chahi dhātūhi vippayuttā.


pli: Rūpāvacarā dhammā … arūpāvacarā dhammā … niyyānikā dhammā … niyatā dhammā … saraṇā dhammā katihi khandhehi katihāyatanehi katihi dhātūhi sampayuttāti?


pli: Ekena khandhena dasahāyatanehi soḷasahi dhātūhi vippayuttā;


pli: Dhammāyatanaṁ dhammadhātu,


pli: Dukkhasaccañca jīvitaṁ;


pli: Saḷāyatanaṁ nāmarūpaṁ,


pli: Cattāro ca mahābhavā.


pli: Jāti jarā ca maraṇaṁ,


pli: tikesvekūnavīsati;


pli: Gocchakesu ca paññāsa,


pli: aṭṭha cūḷantare padā.


pli: Mahantare pannarasa,


pli: aṭṭhārasa tato pare;


pli: Tevīsa padasataṁ etaṁ,


pli: sampayoge na labbhatīti. [123]


pli: Sampayogavippayogapadaniddeso chaṭṭho.


pli: Vedanākkhandhena ye dhammā …


pli: saññākkhandhena ye dhammā …


pli: saṅkhārakkhandhena ye dhammā …


pli: viññāṇakkhandhena ye dhammā …


pli: manāyatanena ye dhammā sampayuttā, tehi dhammehi ye dhammā vippayuttā, te dhammā katihi khandhehi katihāyatanehi katihi dhātūhi vippayuttā?


pli: Te dhammā catūhi khandhehi ekenāyatanena sattahi dhātūhi vippayuttā;


pli: ekenāyatanena ekāya dhātuyā kehici vippayuttā.


pli: Cakkhuviññāṇadhātuyā ye dhammā …pe…


pli: manodhātuyā ye dhammā …


pli: manoviññāṇadhātuyā ye dhammā sampayuttā, tehi dhammehi ye dhammā vippayuttā …


pli: te dhammā na kehici khandhehi na kehici āyatanehi ekāya dhātuyā vippayuttā.


pli: Manindriyena ye dhammā sampayuttā, tehi dhammehi ye dhammā vippayuttā …


pli: te dhammā catūhi khandhehi ekenāyatanena sattahi dhātūhi vippayuttā;


pli: Upekkhindriyena ye dhammā sampayuttā, tehi dhammehi ye dhammā vippayuttā …


pli: te dhammā na kehici khandhehi na kehici āyatanehi pañcahi dhātūhi vippayuttā.


pli: Saṅkhārapaccayā viññāṇena ye dhammā …


pli: saḷāyatanapaccayā phassena ye dhammā …


pli: phassapaccayā vedanāya ye dhammā …


pli: phassena ye dhammā …


pli: vedanāya ye dhammā …


pli: saññāya ye dhammā …


pli: cetanāya ye dhammā …


pli: cittena ye dhammā …


pli: manasikārena ye dhammā sampayuttā, tehi dhammehi ye dhammā vippayuttā …


pli: ekenāyatanena ekāya dhātuyā kehici vippayuttā.


pli: Adhimokkhena ye dhammā sampayuttā, tehi dhammehi ye dhammā vippayuttā …


pli: Adukkhamasukhāya vedanāya sampayuttehi dhammehi ye dhammā …


pli: upekkhāsahagatehi dhammehi ye dhammā sampayuttā, tehi dhammehi ye dhammā vippayuttā …


pli: Savitakkasavicārehi dhammehi ye dhammā sampayuttā, tehi dhammehi ye dhammā vippayuttā …


pli: te dhammā na kehici khandhehi na kehici āyatanehi ekāya dhātuyā vippayuttā.


pli: Cittehi dhammehi ye dhammā …


pli: cetasikehi dhammehi ye dhammā …


pli: cittasampayuttehi dhammehi ye dhammā …


pli: cittasaṁsaṭṭhehi dhammehi ye dhammā …


pli: cittasaṁsaṭṭhasamuṭṭhānehi dhammehi ye dhammā …


pli: cittasaṁsaṭṭhasamuṭṭhānasahabhūhi dhammehi ye dhammā …


pli: cittasaṁsaṭṭhasamuṭṭhānānuparivattīhi dhammehi ye dhammā sampayuttā, tehi dhammehi ye dhammā vippayuttā …


pli: te dhammā catūhi khandhehi ekenāyatanena sattahi dhātūhi vippayuttā;


pli: Savitakkehi dhammehi ye dhammā …


pli: savicārehi dhammehi ye dhammā sampayuttā, tehi dhammehi ye dhammā vippayuttā …


pli: Upekkhāsahagatehi dhammehi ye dhammā sampayuttā, tehi dhammehi ye dhammā vippayuttā, te dhammā katihi khandhehi katihāyatanehi katihi dhātūhi vippayuttā?


pli: Te dhammā na kehici khandhehi na kehici āyatanehi pañcahi dhātūhi vippayuttā.


pli: Khandhā caturo āyatanañca mekaṁ,


pli: Dhātūsu satta dvepi ca indriyato;


pli: Tayo paṭicca tathariva phassapañcamā,


pli: Adhimuccanā manasi tikesu tīṇi;


pli: Sattantarā dve ca manena yuttā,


pli: Vitakkavicāraṇā upekkhakāya cāti. [37]


pli: Rūpakkhandhena ye dhammā vippayuttā, te dhammā katihi khandhehi katihāyatanehi katihi dhātūhi sampayuttāti?


pli: Vedanākkhandhena ye dhammā …


pli: saññākkhandhena ye dhammā …


pli: saṅkhārakkhandhena ye dhammā …


pli: viññāṇakkhandhena ye dhammā …pe…


pli: saraṇehi dhammehi ye dhammā …


pli: araṇehi dhammehi ye dhammā vippayuttā, te dhammā katihi khandhehi katihāyatanehi katihi dhātūhi sampayuttāti?


pli: Dhammāyatanaṁ dhammadhātu,


pli: Atha jīvitaṁ nāmarūpaṁ;


pli: Saḷāyatanaṁ jātijarāmataṁ,


pli: Dve ca tike na labbhare.


pli: Paṭhamantare satta ca,


pli: Gocchake dasa aparante;


pli: Cuddasa cha ca matthake,


pli: Iccete sattacattālīsa dhammā;


pli: Samucchede na labbhanti,


pli: Moghapucchakena cāti. [47]


pli: saṅkhārakkhandhena ye dhammā sampayuttā, tehi dhammehi ye dhammā sampayuttā, te dhammā katihi khandhehi katihāyatanehi katihi dhātūhi sampayuttā?


pli: Te dhammā tīhi khandhehi ekenāyatanena sattahi dhātūhi sampayuttā;


pli: ekenāyatanena ekāya dhātuyā kehici sampayuttā.


pli: Viññāṇakkhandhena ye dhammā …


pli: manāyatanena ye dhammā …


pli: cakkhuviññāṇadhātuyā ye dhammā …pe…


pli: manodhātuyā ye dhammā …


pli: manoviññāṇadhātuyā ye dhammā sampayuttā, tehi dhammehi ye dhammā sampayuttā …pe…


pli: te dhammā tīhi khandhehi sampayuttā;


pli: Samudayasaccena ye dhammā …


pli: maggasaccena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Manindriyena ye dhammā sampayuttā, tehi dhammehi ye dhammā sampayuttā …


pli: Sukhindriyena ye dhammā …


pli: dukkhindriyena ye dhammā …


pli: somanassindriyena ye dhammā …


pli: domanassindriyena ye dhammā sampayuttā, tehi dhammehi ye dhammā sampayuttā …


pli: Upekkhindriyena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena chahi dhātūhi sampayuttā;


pli: ekenāyatanena ekāya dhātuyā kehici sampayuttā.


pli: Saddhindriyena ye dhammā …


pli: vīriyindriyena ye dhammā …


pli: satindriyena ye dhammā …


pli: samādhindriyena ye dhammā …


pli: paññindriyena ye dhammā …


pli: anaññātaññassāmītindriyena ye dhammā …


pli: aññindriyena ye dhammā …


pli: aññātāvindriyena ye dhammā …


pli: avijjāya ye dhammā …


pli: avijjāpaccayā saṅkhārehi ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Saṅkhārapaccayā viññāṇena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi sampayuttā;


pli: Saḷāyatanapaccayā phassena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena sattahi dhātūhi sampayuttā;


pli: Phassapaccayā vedanāya ye dhammā sampayuttā, tehi dhammehi ye dhammā sampayuttā …


pli: ekenāyatanena ekāya dhātuyā kehici sampayuttā.


pli: Vedanāpaccayā taṇhāya ye dhammā …


pli: taṇhāpaccayā upādānena ye dhammā …


pli: kammabhavena ye dhammā sampayuttā, tehi dhammehi ye dhammā sampayuttā …


pli: Sokena ye dhammā …


pli: dukkhena ye dhammā …


pli: domanassena ye dhammā sampayuttā, tehi dhammehi ye dhammā sampayuttā …


pli: Upāyāsena ye dhammā …


pli: satipaṭṭhānena ye dhammā …


pli: sammappadhānena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Iddhipādena ye dhammā sampayuttā, tehi dhammehi ye dhammā sampayuttā …


pli: te dhammā dvīhi khandhehi sampayuttā;


pli: Jhānena ye dhammā sampayuttā, tehi dhammehi ye dhammā sampayuttā …


pli: te dhammā dvīhi khandhehi ekenāyatanena ekāya dhātuyā sampayuttā;


pli: Appamaññāya ye dhammā …


pli: pañcahi indriyehi ye dhammā …


pli: pañcahi balehi ye dhammā …


pli: sattahi bojjhaṅgehi ye dhammā …


pli: ariyena aṭṭhaṅgikena maggena ye dhammā sampayuttā, tehi dhammehi ye dhammā sampayuttā …


pli: Phassena ye dhammā …


pli: cetanāya ye dhammā …


pli: manasikārena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena sattahi dhātūhi sampayuttā;


pli: Vedanāya ye dhammā …


pli: saññāya ye dhammā sampayuttā, tehi dhammehi ye dhammā sampayuttā …


pli: ekenāyatanena ekāya dhātuyā kehici sampayuttā.


pli: Cittena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi sampayuttā;


pli: Adhimokkhena ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena dvīhi dhātūhi sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Sukhāya vedanāya sampayuttehi dhammehi ye dhammā …


pli: dukkhāya vedanāya sampayuttehi dhammehi ye dhammā …


pli: adukkhamasukhāya vedanāya sampayuttehi dhammehi ye dhammā sampayuttā, tehi dhammehi ye dhammā sampayuttā …


pli: te dhammā ekena khandhena sampayuttā;


pli: Savitakkasavicārehi dhammehi ye dhammā …


pli: avitakkavicāramattehi dhammehi ye dhammā …


pli: pītisahagatehi dhammehi ye dhammā sampayuttā, tehi dhammehi ye dhammā sampayuttā …


pli: te dhammā ekena khandhena ekenāyatanena ekāya dhātuyā kehici sampayuttā.


pli: Sukhasahagatehi dhammehi ye dhammā …


pli: upekkhāsahagatehi dhammehi ye dhammā sampayuttā, tehi dhammehi ye dhammā sampayuttā …


pli: 2.9.2.1. Hetugocchaka


pli: Hetūhi dhammehi ye dhammā …


pli: hetūhi ceva sahetukehi ca dhammehi ye dhammā …


pli: hetūhi ceva hetusampayuttehi ca dhammehi ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena ekāya dhātuyā sampayuttā;


pli: Sahetukehi ceva na ca hetūhi dhammehi ye dhammā …


pli: hetusampayuttehi ceva na ca hetūhi dhammehi ye dhammā …


pli: na hetusahetukehi dhammehi ye dhammā sampayuttā, tehi dhammehi ye dhammā sampayuttā …


pli: 2.9.2.3. Āsavagocchaka


pli: Āsavehi dhammehi ye dhammā …


pli: āsavehi ceva sāsavehi ca dhammehi ye dhammā …


pli: āsavehi ceva āsavasampayuttehi ca dhammehi ye dhammā sampayuttā, tehi dhammehi ye dhammā sampayuttā …


pli: ekena khandhena ekenāyatanena ekāya dhātuyā kehici sampayuttā.


pli: Āsavasampayuttehi ceva no ca āsavehi dhammehi ye dhammā sampayuttā, tehi dhammehi ye dhammā sampayuttā …


pli: te dhammā ekena khandhena ekenāyatanena ekāya dhātuyā kehici sampayuttā.


pli: 2.9.2.4–9. Saṁyojanagocchakādi


pli: Saṁyojanehi … ganthehi … oghehi … yogehi … nīvaraṇehi … parāmāsehi dhammehi ye dhammā …


pli: parāmāsehi ceva parāmaṭṭhehi ca dhammehi ye dhammā sampayuttā, tehi dhammehi ye dhammā sampayuttā …


pli: Parāmāsasampayuttehi dhammehi ye dhammā sampayuttā, tehi dhammehi ye dhammā sampayuttā …


pli: 2.9.2.10. Mahantaraduka


pli: Cittehi dhammehi ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi sampayuttā;


pli: ekenāyatanena ekāya dhātuyā kehici sampayuttā.


pli: Cetasikehi dhammehi ye dhammā …


pli: cittasampayuttehi dhammehi ye dhammā …


pli: cittasaṁsaṭṭhehi dhammehi ye dhammā …


pli: cittasaṁsaṭṭhasamuṭṭhānehi dhammehi ye dhammā …


pli: cittasaṁsaṭṭhasamuṭṭhānasahabhūhi dhammehi ye dhammā …


pli: cittasaṁsaṭṭhasamuṭṭhānānuparivattīhi dhammehi ye dhammā sampayuttā, tehi dhammehi ye dhammā sampayuttā …


pli: te dhammā ekena khandhena ekenāyatanena sattahi dhātūhi sampayuttā.


pli: 2.9.2.11–13. Upādānagocchakādi


pli: Upādānehi dhammehi ye dhammā …


pli: kilesehi dhammehi ye dhammā …


pli: kilesehi ceva saṅkilesikehi ca dhammehi ye dhammā …


pli: kilesehi ceva saṅkiliṭṭhehi ca dhammehi ye dhammā …


pli: kilesehi ceva kilesasampayuttehi ca dhammehi ye dhammā sampayuttā, tehi dhammehi ye dhammā sampayuttā …


pli: te dhammā tīhi khandhehi ekenāyatanena ekāya dhātuyā sampayuttā;


pli: ekena khandhena ekenāyatanena ekāya dhātuyā kehici sampayuttā.


pli: Saṅkiliṭṭhehi ceva no ca kilesehi dhammehi ye dhammā …


pli: kilesasampayuttehi ceva no ca kilesehi dhammehi ye dhammā …


pli: savitakkehi dhammehi ye dhammā …


pli: savicārehi dhammehi ye dhammā …


pli: sappītikehi dhammehi ye dhammā …


pli: pītisahagatehi dhammehi ye dhammā sampayuttā, tehi dhammehi ye dhammā sampayuttā …


pli: te dhammā ekena khandhena ekenāyatanena ekāya dhātuyā kehici sampayuttā.


pli: Sukhasahagatehi dhammehi ye dhammā …


pli: upekkhāsahagatehi dhammehi ye dhammā sampayuttā, tehi dhammehi ye dhammā sampayuttā, te dhammā katihi khandhehi katihāyatanehi katihi dhātūhi sampayuttā?


pli: Te dhammā ekena khandhena sampayuttā;


pli: ekenāyatanena ekāya dhātuyā kehici sampayuttā.


pli: Arūpakkhandhā cattāro,


pli: manāyatanameva ca;


pli: Viññāṇadhātuyo satta,


pli: dve saccā cuddasindriyā.


pli: Paccaye dvādasa padā,


pli: tato upari soḷasa;


pli: Tikesu aṭṭha gocchake,


pli: tecattālīsameva ca.


pli: Mahantaraduke satta,


pli: padā piṭṭhi dukesu cha;


pli: Navamassa padassete,


pli: niddese saṅgahaṁ gatāti. [120]


nikaya: iti

title_pli: Itivuttaka 1 Ekakanipāta

pli: Itivuttaka 1


pli: Ekakanipāta


pli: Paṭhamavagga


pli: Lobhasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Lobhaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena lobhena luddhāse,


pli: sattā gacchanti duggatiṁ;


pli: Taṁ lobhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 10 Ekakanipāta

pli: Itivuttaka 10


pli: Ekakanipāta


pli: Paṭhamavagga


pli: Dosapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Dosaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Dosañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena dosena duṭṭhāse,


pli: sattā gacchanti duggatiṁ;


pli: Taṁ dosaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Dasamaṁ.


pli: Pāṭibhogavaggo paṭhamo.


pli: Tassuddānaṁ


pli: Rāgadosā atha moho,


pli: Kodhamakkhā mānaṁ sabbaṁ;


pli: Mānato rāgadosā puna dve,


pli: Pakāsitā vaggamāhu paṭhamanti.


title_pli: Itivuttaka 100 Catukkanipāta

pli: Itivuttaka 100


pli: Catukkanipāta


pli: Brāhmaṇadhammayāgavagga


pli: Brāhmaṇadhammayāgasutta


pli: Vuttañhetaṁ bhagavatā vuttamarahatāti me sutaṁ:


pli: “Ahamasmi, bhikkhave, brāhmaṇo yācayogo sadā payatapāṇi antimadehadharo anuttaro bhisakko sallakatto.


pli: Tassa me tumhe puttā orasā mukhato jātā dhammajā dhammanimmitā dhammadāyādā, no āmisadāyādā.


pli: Dvemāni, bhikkhave, dānāni—


pli: āmisadānañca dhammadānañca.


pli: Etadaggaṁ, bhikkhave, imesaṁ dvinnaṁ dānānaṁ yadidaṁ dhammadānaṁ.


pli: Dveme, bhikkhave, saṁvibhāgā—


pli: āmisasaṁvibhāgo ca dhammasaṁvibhāgo ca.


pli: Etadaggaṁ, bhikkhave, imesaṁ dvinnaṁ saṁvibhāgānaṁ yadidaṁ dhammasaṁvibhāgo.


pli: Dveme, bhikkhave, anuggahā—


pli: āmisānuggaho ca dhammānuggaho ca.


pli: Etadaggaṁ, bhikkhave, imesaṁ dvinnaṁ anuggahānaṁ yadidaṁ dhammānuggaho.


pli: Dveme, bhikkhave, yāgā—


pli: āmisayāgo ca dhammayāgo ca.


pli: Etadaggaṁ, bhikkhave, imesaṁ dvinnaṁ yāgānaṁ yadidaṁ dhammayāgo”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yo dhammayāgaṁ ayajī amaccharī,


pli: Tathāgato sabbabhūtānukampī;


pli: Taṁ tādisaṁ devamanussaseṭṭhaṁ,


pli: Sattā namassanti bhavassa pāragun”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 101 Catukkanipāta

pli: Itivuttaka 101


pli: Catukkanipāta


pli: Brāhmaṇadhammayāgavagga


pli: Sulabhasutta


pli: Vuttañhetaṁ bhagavatā vuttamarahatāti me sutaṁ:


pli: “Cattārimāni, bhikkhave, appāni ceva sulabhāni ca, tāni ca anavajjāni.


pli: Katamāni cattāri?


pli: Paṁsukūlaṁ, bhikkhave, cīvarānaṁ appañca sulabhañca, tañca anavajjaṁ.


pli: Piṇḍiyālopo, bhikkhave, bhojanānaṁ appañca sulabhañca, tañca anavajjaṁ.


pli: Rukkhamūlaṁ, bhikkhave, senāsanānaṁ appañca sulabhañca, tañca anavajjaṁ.


pli: Pūtimuttaṁ, bhikkhave, bhesajjānaṁ appañca sulabhañca tañca anavajjaṁ.


pli: Imāni kho, bhikkhave, cattāri appāni ceva sulabhāni ca, tāni ca anavajjāni.


pli: Yato kho, bhikkhave, bhikkhu appena ca tuṭṭho hoti sulabhena ca anavajjena ca, idamassāhaṁ aññataraṁ sāmaññaṅganti vadāmī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Anavajjena tuṭṭhassa,


pli: appena sulabhena ca;


pli: Na senāsanamārabbha,


pli: cīvaraṁ pānabhojanaṁ;


pli: Vighāto hoti cittassa,


pli: disā nappaṭihaññati.


pli: Ye cassa dhammā akkhātā,


pli: sāmaññassānulomikā;


pli: Adhiggahitā tuṭṭhassa,


pli: appamattassa bhikkhuno”ti.


pli: Ayampi attho vutto bhagavatā, iti me sutanti.


pli: Dutiyaṁ.


title_pli: Itivuttaka 102 Catukkanipāta

pli: Itivuttaka 102


pli: Catukkanipāta


pli: Brāhmaṇadhammayāgavagga


pli: Āsavakkhayasutta


pli: Vuttañhetaṁ bhagavatā vuttamarahatāti me sutaṁ:


pli: “Jānatohaṁ, bhikkhave, passato āsavānaṁ khayaṁ vadāmi, no ajānato no apassato.


pli: Kiñca, bhikkhave, jānato, kiṁ passato āsavānaṁ khayo hoti?


pli: Idaṁ dukkhanti, bhikkhave, jānato passato āsavānaṁ khayo hoti. Ayaṁ dukkhasamudayoti, bhikkhave, jānato passato āsavānaṁ khayo hoti. Ayaṁ dukkhanirodhoti, bhikkhave, jānato passato āsavānaṁ khayo hoti. Ayaṁ dukkhanirodhagāminī paṭipadāti, bhikkhave, jānato passato āsavānaṁ khayo hoti.


pli: Evaṁ kho, bhikkhave, jānato evaṁ passato āsavānaṁ khayo hotī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sekhassa sikkhamānassa,


pli: ujumaggānusārino;


pli: Khayasmiṁ paṭhamaṁ ñāṇaṁ,


pli: tato aññā anantarā.


pli: Tato aññāvimuttassa,


pli: vimuttiñāṇamuttamaṁ;


pli: Uppajjati khaye ñāṇaṁ,


pli: khīṇā saṁyojanā iti.


pli: Na tvevidaṁ kusītena,


pli: bālenamavijānatā;


pli: Nibbānaṁ adhigantabbaṁ,


pli: sabbaganthappamocanan”ti.


pli: Ayampi attho vutto bhagavatā, iti me sutanti.


pli: Tatiyaṁ.


title_pli: Itivuttaka 103 Catukkanipāta

pli: Itivuttaka 103


pli: Catukkanipāta


pli: Brāhmaṇadhammayāgavagga


pli: Samaṇabrāhmaṇasutta


pli: Vuttañhetaṁ bhagavatā vuttamarahatāti me sutaṁ:


pli: “Ye hi keci, bhikkhave, samaṇā vā brāhmaṇā vā ‘idaṁ dukkhan’ti yathābhūtaṁ nappajānanti; ‘ayaṁ dukkhasamudayo’ti yathābhūtaṁ nappajānanti; ‘ayaṁ dukkhanirodho’ti yathābhūtaṁ nappajānanti; ‘ayaṁ dukkhanirodhagāminī paṭipadā’ti yathābhūtaṁ nappajānanti—


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca panete āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā ‘idaṁ dukkhan’ti yathābhūtaṁ pajānanti; ‘ayaṁ dukkhasamudayo’ti yathābhūtaṁ pajānanti; ‘ayaṁ dukkhanirodho’ti yathābhūtaṁ pajānanti; ‘ayaṁ dukkhanirodhagāminī paṭipadā’ti yathābhūtaṁ pajānanti—


pli: te kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Ye dukkhaṁ nappajānanti,


pli: atho dukkhassa sambhavaṁ;


pli: Yattha ca sabbaso dukkhaṁ,


pli: asesaṁ uparujjhati;


pli: Tañca maggaṁ na jānanti,


pli: dukkhūpasamagāminaṁ.


pli: Cetovimuttihīnā te,


pli: Atho paññāvimuttiyā;


pli: Abhabbā te antakiriyāya,


pli: Te ve jātijarūpagā.


pli: Ye ca dukkhaṁ pajānanti,


pli: Tañca maggaṁ pajānanti,


pli: Cetovimuttisampannā,


pli: atho paññāvimuttiyā;


pli: Bhabbā te antakiriyāya,


pli: na te jātijarūpagā”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 104 Catukkanipāta

pli: Itivuttaka 104


pli: Catukkanipāta


pli: Brāhmaṇadhammayāgavagga


pli: Sīlasampannasutta


pli: Vuttañhetaṁ bhagavatā vuttamarahatāti me sutaṁ:


pli: “Ye te, bhikkhave, bhikkhū sīlasampannā samādhisampannā paññāsampannā vimuttisampannā vimuttiñāṇadassanasampannā ovādakā viññāpakā sandassakā samādapakā samuttejakā sampahaṁsakā alaṁsamakkhātāro saddhammassa dassanampahaṁ, bhikkhave, tesaṁ bhikkhūnaṁ bahūpakāraṁ vadāmi;


pli: savanampahaṁ, bhikkhave, tesaṁ bhikkhūnaṁ bahūpakāraṁ vadāmi;


pli: upasaṅkamanampahaṁ, bhikkhave, tesaṁ bhikkhūnaṁ bahūpakāraṁ vadāmi;


pli: payirupāsanampahaṁ, bhikkhave, tesaṁ bhikkhūnaṁ bahūpakāraṁ vadāmi;


pli: anussaraṇampahaṁ, bhikkhave, tesaṁ bhikkhūnaṁ bahūpakāraṁ vadāmi;


pli: anupabbajjampahaṁ, bhikkhave, tesaṁ bhikkhūnaṁ bahūpakāraṁ vadāmi.


pli: Taṁ kissa hetu?


pli: Tathārūpe, bhikkhave, bhikkhū sevato bhajato payirupāsato aparipūropi sīlakkhandho bhāvanāpāripūriṁ gacchati, aparipūropi samādhikkhandho bhāvanāpāripūriṁ gacchati, aparipūropi paññākkhandho bhāvanāpāripūriṁ gacchati, aparipūropi vimuttikkhandho bhāvanāpāripūriṁ gacchati, aparipūropi vimuttiñāṇadassanakkhandho bhāvanāpāripūriṁ gacchati.


pli: Evarūpā ca te, bhikkhave, bhikkhū satthārotipi vuccanti, satthavāhātipi vuccanti, raṇañjahātipi vuccanti, tamonudātipi vuccanti, ālokakarātipi vuccanti, obhāsakarātipi vuccanti, pajjotakarātipi vuccanti, ukkādhārātipi vuccanti, pabhaṅkarātipi vuccanti, ariyātipi vuccanti, cakkhumantotipi vuccantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Pāmojjakaraṇaṁ ṭhānaṁ,


pli: etaṁ hoti vijānataṁ;


pli: Yadidaṁ bhāvitattānaṁ,


pli: ariyānaṁ dhammajīvinaṁ.


pli: Te jotayanti saddhammaṁ,


pli: bhāsayanti pabhaṅkarā;


pli: Ālokakaraṇā dhīrā,


pli: cakkhumanto raṇañjahā.


pli: Yesaṁ ve sāsanaṁ sutvā,


pli: sammadaññāya paṇḍitā;


pli: Jātikkhayamabhiññāya,


pli: nāgacchanti punabbhavan”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 105 Catukkanipāta

pli: Itivuttaka 105


pli: Catukkanipāta


pli: Brāhmaṇadhammayāgavagga


pli: Taṇhuppādasutta


pli: Vuttañhetaṁ bhagavatā vuttamarahatāti me sutaṁ:


pli: “Cattārome, bhikkhave, taṇhuppādā, yattha bhikkhuno taṇhā uppajjamānā uppajjati.


pli: Katame cattāro?


pli: Cīvarahetu vā, bhikkhave, bhikkhuno taṇhā uppajjamānā uppajjati;


pli: piṇḍapātahetu vā, bhikkhave, bhikkhuno taṇhā uppajjamānā uppajjati;


pli: senāsanahetu vā, bhikkhave, bhikkhuno taṇhā uppajjamānā uppajjati;


pli: itibhavābhavahetu vā, bhikkhave, bhikkhuno taṇhā uppajjamānā uppajjati.


pli: Ime kho, bhikkhave, cattāro taṇhuppādā yattha bhikkhuno taṇhā uppajjamānā uppajjatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Taṇhādutiyo puriso,


pli: dīghamaddhāna saṁsaraṁ;


pli: Itthabhāvaññathābhāvaṁ,


pli: saṁsaraṁ nātivattati.


pli: Etamādīnavaṁ ñatvā,


pli: taṇhaṁ dukkhassa sambhavaṁ;


pli: Vītataṇho anādāno,


pli: sato bhikkhu paribbaje”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 106 Catukkanipāta

pli: Itivuttaka 106


pli: Catukkanipāta


pli: Brāhmaṇadhammayāgavagga


pli: Sabrahmakasutta


pli: Vuttañhetaṁ bhagavatā vuttamarahatāti me sutaṁ:


pli: “Sabrahmakāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: Sapubbadevatāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: Sapubbācariyakāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: Sāhuneyyakāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: ‘Brahmā’ti, bhikkhave, mātāpitūnaṁ etaṁ adhivacanaṁ.


pli: ‘Pubbadevatā’ti, bhikkhave, mātāpitūnaṁ etaṁ adhivacanaṁ.


pli: ‘Pubbācariyā’ti, bhikkhave, mātāpitūnaṁ etaṁ adhivacanaṁ.


pli: ‘Āhuneyyā’ti, bhikkhave, mātāpitūnaṁ etaṁ adhivacanaṁ.


pli: Taṁ kissa hetu?


pli: Bahukārā, bhikkhave, mātāpitaro puttānaṁ āpādakā posakā imassa lokassa dassetāro”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Brahmāti mātāpitaro,


pli: pubbācariyāti vuccare;


pli: Āhuneyyā ca puttānaṁ,


pli: pajāya anukampakā.


pli: Tasmā hi ne namasseyya,


pli: sakkareyya ca paṇḍito;


pli: Annena atha pānena,


pli: vatthena sayanena ca;


pli: Ucchādanena nhāpanena,


pli: pādānaṁ dhovanena ca.


pli: Tāya naṁ pāricariyāya,


pli: mātāpitūsu paṇḍitā;


pli: Idheva naṁ pasaṁsanti,


pli: pecca sagge pamodatī”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 107 Catukkanipāta

pli: Itivuttaka 107


pli: Catukkanipāta


pli: Brāhmaṇadhammayāgavagga


pli: Bahukārasutta


pli: Vuttañhetaṁ bhagavatā vuttamarahatāti me sutaṁ:


pli: “Bahukārā, bhikkhave, brāhmaṇagahapatikā tumhākaṁ ye vo paccupaṭṭhitā cīvarapiṇḍapātasenāsanagilānapaccayabhesajjaparikkhārehi.


pli: Tumhepi, bhikkhave, bahukārā brāhmaṇagahapatikānaṁ yaṁ nesaṁ dhammaṁ desetha ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāsetha.


pli: Evamidaṁ, bhikkhave, aññamaññaṁ nissāya brahmacariyaṁ vussati oghassa nittharaṇatthāya sammā dukkhassa antakiriyāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sāgārā anagārā ca,


pli: ubho aññoññanissitā;


pli: Ārādhayanti saddhammaṁ,


pli: yogakkhemaṁ anuttaraṁ.


pli: Sāgāresu ca cīvaraṁ,


pli: paccayaṁ sayanāsanaṁ;


pli: Anagārā paṭicchanti,


pli: parissayavinodanaṁ.


pli: Sugataṁ pana nissāya,


pli: gahaṭṭhā gharamesino;


pli: Saddahānā arahataṁ,


pli: ariyapaññāya jhāyino.


pli: Idha dhammaṁ caritvāna,


pli: maggaṁ sugatigāminaṁ;


pli: Nandino devalokasmiṁ,


pli: modanti kāmakāmino”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 108 Catukkanipāta

pli: Itivuttaka 108


pli: Catukkanipāta


pli: Brāhmaṇadhammayāgavagga


pli: Kuhasutta


pli: Vuttañhetaṁ bhagavatā vuttamarahatāti me sutaṁ:


pli: “Ye keci, bhikkhave, bhikkhū kuhā thaddhā lapā siṅgī unnaḷā asamāhitā, na me te, bhikkhave, bhikkhū māmakā.


pli: Apagatā ca te, bhikkhave, bhikkhū imasmā dhammavinayā; na ca te imasmiṁ dhammavinaye vuddhiṁ virūḷhiṁ vepullaṁ āpajjanti.


pli: Ye ca kho, bhikkhave, bhikkhū nikkuhā nillapā dhīrā atthaddhā susamāhitā, te kho me, bhikkhave, bhikkhū māmakā.


pli: Anapagatā ca te, bhikkhave, bhikkhū imasmā dhammavinayā; te ca imasmiṁ dhammavinaye vuddhiṁ virūḷhiṁ vepullaṁ āpajjantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kuhā thaddhā lapā siṅgī,


pli: unnaḷā asamāhitā;


pli: Na te dhamme virūhanti,


pli: sammāsambuddhadesite.


pli: Nikkuhā nillapā dhīrā,


pli: atthaddhā susamāhitā;


pli: Te ve dhamme virūhanti,


pli: sammāsambuddhadesite”ti.


pli: Ayampi attho vutto bhagavatā, iti me sutanti.


pli: Navamaṁ.


title_pli: Itivuttaka 109 Catukkanipāta

pli: Itivuttaka 109


pli: Catukkanipāta


pli: Brāhmaṇadhammayāgavagga


pli: Nadīsotasutta


pli: Vuttañhetaṁ bhagavatā vuttamarahatāti me sutaṁ:


pli: “Seyyathāpi, bhikkhave, puriso nadiyā sotena ovuyheyya piyarūpasātarūpena.


pli: Tamenaṁ cakkhumā puriso tīre ṭhito disvā evaṁ vadeyya:


pli: ‘kiñcāpi kho tvaṁ, ambho purisa, nadiyā sotena ovuyhasi piyarūpasātarūpena, atthi cettha heṭṭhā rahado saūmi sāvaṭṭo sagaho sarakkhaso yaṁ tvaṁ, ambho purisa, rahadaṁ pāpuṇitvā maraṇaṁ vā nigacchasi maraṇamattaṁ vā dukkhan’ti.


pli: Atha kho so, bhikkhave, puriso tassa purisassa saddaṁ sutvā hatthehi ca pādehi ca paṭisotaṁ vāyameyya.


pli: Upamā kho me ayaṁ, bhikkhave, katā atthassa viññāpanāya.


pli: Ayañcettha attho:


pli: ‘nadiyā soto’ti kho, bhikkhave, taṇhāyetaṁ adhivacanaṁ.


pli: ‘Piyarūpaṁ sātarūpan’ti kho, bhikkhave, channetaṁ ajjhattikānaṁ āyatanānaṁ adhivacanaṁ.


pli: ‘Heṭṭhā rahado’ti kho, bhikkhave, pañcannaṁ orambhāgiyānaṁ saṁyojanānaṁ adhivacanaṁ.


pli: ‘Ūmibhayan’ti kho, bhikkhave, kodhupāyāsassetaṁ adhivacanaṁ.


pli: ‘Āvaṭṭan’ti kho, bhikkhave, pañcannetaṁ kāmaguṇānaṁ adhivacanaṁ.


pli: ‘Gaharakkhaso’ti kho, bhikkhave, mātugāmassetaṁ adhivacanaṁ.


pli: ‘Paṭisoto’ti kho, bhikkhave, nekkhammassetaṁ adhivacanaṁ.


pli: ‘Hatthehi ca pādehi ca vāyāmo’ti kho, bhikkhave, vīriyārambhassetaṁ adhivacanaṁ.


pli: ‘Cakkhumā puriso tīre ṭhito’ti kho, bhikkhave, tathāgatassetaṁ adhivacanaṁ arahato sammāsambuddhassā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sahāpi dukkhena jaheyya kāme,


pli: Yogakkhemaṁ āyatiṁ patthayāno;


pli: Sammappajāno suvimuttacitto,


pli: Vimuttiyā phassaye tattha tattha;


pli: Sa vedagū vūsitabrahmacariyo,


pli: Lokantagū pāragatoti vuccatī”ti.


pli: Ayampi attho vutto bhagavatā, iti me sutanti.


pli: Dasamaṁ.


title_pli: Itivuttaka 11 Ekakanipāta

pli: Itivuttaka 11


pli: Ekakanipāta


pli: Dutiyavagga


pli: Mohapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Mohaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Mohañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena mohena mūḷhāse,


pli: sattā gacchanti duggatiṁ;


pli: Taṁ mohaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 110 Catukkanipāta

pli: Itivuttaka 110


pli: Catukkanipāta


pli: Brāhmaṇadhammayāgavagga


pli: Carasutta


pli: Vuttañhetaṁ bhagavatā vuttamarahatāti me sutaṁ:


pli: “Carato cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Tañce, bhikkhave, bhikkhu adhivāseti nappajahati na vinodeti na byantīkaroti na anabhāvaṁ gameti.


pli: Carampi, bhikkhave, bhikkhu evaṁbhūto anātāpī anottāpī satataṁ samitaṁ kusīto hīnavīriyoti vuccati.


pli: Ṭhitassa cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Ṭhitopi, bhikkhave, bhikkhu evaṁbhūto anātāpī anottāpī satataṁ samitaṁ kusīto hīnavīriyoti vuccati.


pli: Nisinnassa cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Nisinnopi, bhikkhave, bhikkhu evaṁbhūto anātāpī anottāpī satataṁ samitaṁ kusīto hīnavīriyoti vuccati.


pli: Sayānassa cepi, bhikkhave, bhikkhuno jāgarassa uppajjati kāmavitakko vā byāpādavitakko vā vihiṁsāvitakko vā.


pli: Sayānopi, bhikkhave, bhikkhu jāgaro evaṁbhūto anātāpī anottāpī satataṁ samitaṁ kusīto hīnavīriyoti vuccati.


pli: Carato cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Tañce, bhikkhave, bhikkhu nādhivāseti pajahati vinodeti byantīkaroti anabhāvaṁ gameti.


pli: Carampi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Ṭhitopi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Nisinnopi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Sayānopi, bhikkhave, bhikkhu jāgaro evaṁbhūto ātāpī ottāpī satataṁ samitaṁ āraddhavīriyo pahitattoti vuccatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Caraṁ vā yadi vā tiṭṭhaṁ,


pli: nisinno uda vā sayaṁ;


pli: Yo vitakkaṁ vitakketi,


pli: pāpakaṁ gehanissitaṁ.


pli: Kummaggaṁ paṭipanno so,


pli: mohaneyyesu mucchito;


pli: Abhabbo tādiso bhikkhu,


pli: phuṭṭhuṁ sambodhimuttamaṁ.


pli: Yo ca caraṁ vā tiṭṭhaṁ vā,


pli: Nisinno uda vā sayaṁ;


pli: Vitakkaṁ samayitvāna,


pli: Vitakkūpasame rato;


pli: Bhabbo so tādiso bhikkhu,


pli: Phuṭṭhuṁ sambodhimuttaman”ti.


pli: Ayampi attho vutto bhagavatā, iti me sutanti.


pli: Ekādasamaṁ.


title_pli: Itivuttaka 111 Catukkanipāta

pli: Itivuttaka 111


pli: Catukkanipāta


pli: Brāhmaṇadhammayāgavagga


pli: Sampannasīlasutta


pli: Vuttañhetaṁ bhagavatā vuttamarahatāti me sutaṁ:


pli: “Sampannasīlā, bhikkhave, viharatha sampannapātimokkhā; pātimokkhasaṁvarasaṁvutā viharatha ācāragocarasampannā aṇumattesu vajjesu bhayadassāvino; samādāya sikkhatha sikkhāpadesu.


pli: Sampannasīlānaṁ vo, bhikkhave, viharataṁ sampannapātimokkhānaṁ pātimokkhasaṁvarasaṁvutānaṁ viharataṁ ācāragocarasampannānaṁ aṇumattesu vajjesu bhayadassāvīnaṁ samādāya sikkhataṁ sikkhāpadesu, kimassa uttari karaṇīyaṁ?


pli: Carato cepi, bhikkhave, bhikkhuno abhijjhā, byāpādo vigato hoti, thinamiddhaṁ vigataṁ hoti, uddhaccakukkuccaṁ vigataṁ hoti, vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ.


pli: Carampi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Ṭhitassa cepi, bhikkhave, bhikkhuno abhijjhā byāpādo vigato hoti …pe… thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ.


pli: Ṭhitopi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Nisinnassa cepi, bhikkhave, bhikkhuno abhijjhā byāpādo vigato hoti …pe… thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ.


pli: Nisinnopi, bhikkhave, bhikkhu evaṁbhūto ātāpī ottāpī satataṁ samitaṁ āraddhavīriyo pahitattoti vuccati.


pli: Sayānassa cepi, bhikkhave, bhikkhuno jāgarassa abhijjhā byāpādo vigato hoti …pe… thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ.


pli: Sayānopi, bhikkhave, bhikkhu jāgaro evaṁbhūto ātāpī ottāpī satataṁ samitaṁ āraddhavīriyo pahitattoti vuccatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yataṁ care yataṁ tiṭṭhe,


pli: yataṁ acche yataṁ saye;


pli: Yataṁ samiñjaye bhikkhu,


pli: yatamenaṁ pasāraye.


pli: Uddhaṁ tiriyaṁ apācīnaṁ,


pli: yāvatājagatogati;


pli: Samavekkhitā ca dhammānaṁ,


pli: khandhānaṁ udayabbayaṁ.


pli: Evaṁ vihārimātāpiṁ,


pli: santavuttimanuddhataṁ;


pli: Cetosamathasāmīciṁ,


pli: sikkhamānaṁ sadā sataṁ;


pli: Satataṁ pahitattoti,


pli: āhu bhikkhuṁ tathāvidhan”ti.


pli: Ayampi attho vutto bhagavatā, iti me sutanti.


pli: Dvādasamaṁ.


title_pli: Itivuttaka 112 Catukkanipāta

pli: Itivuttaka 112


pli: Catukkanipāta


pli: Brāhmaṇadhammayāgavagga


pli: Lokasutta


pli: Vuttañhetaṁ bhagavatā vuttamarahatāti me sutaṁ:


pli: “Loko, bhikkhave, tathāgatena abhisambuddho,


pli: lokasmā tathāgato visaṁyutto.


pli: Lokasamudayo, bhikkhave, tathāgatena abhisambuddho,


pli: lokasamudayo tathāgatassa pahīno.


pli: Lokanirodho, bhikkhave, tathāgatena abhisambuddho,


pli: lokanirodho tathāgatassa sacchikato.


pli: Lokanirodhagāminī paṭipadā, bhikkhave, tathāgatena abhisambuddhā,


pli: lokanirodhagāminī paṭipadā tathāgatassa bhāvitā.


pli: Yaṁ, bhikkhave, sadevakassa lokassa samārakassa sabrahmakassa sassamaṇabrāhmaṇiyā pajāya sadevamanussāya diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā yasmā taṁ tathāgatena abhisambuddhaṁ,


pli: tasmā ‘tathāgato’ti vuccati.


pli: Yañca, bhikkhave, rattiṁ tathāgato anuttaraṁ sammāsambodhiṁ abhisambujjhati, yañca rattiṁ anupādisesāya nibbānadhātuyā parinibbāyati, yaṁ etasmiṁ antare bhāsati lapati niddisati, sabbaṁ taṁ tatheva hoti no aññathā,


pli: Yathāvādī, bhikkhave, tathāgato tathākārī, yathākārī tathāvādī,


pli: iti yathāvādī tathākārī yathākārī tathāvādī,


pli: Sadevake, bhikkhave, loke samārake sabrahmake sassamaṇabrāhmaṇiyā pajāya sadevamanussāya tathāgato abhibhū anabhibhūto aññadatthudaso vasavattī,


pli: tasmā tathāgatoti vuccatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sabbalokaṁ abhiññāya,


pli: sabbaloke yathātathaṁ;


pli: Sabbalokavisaṁyutto,


pli: sabbaloke anūpayo.


pli: Sa ve sabbābhibhū dhīro,


pli: sabbaganthappamocano;


pli: Phuṭṭhāssa paramā santi,


pli: nibbānaṁ akutobhayaṁ.


pli: Esa khīṇāsavo buddho,


pli: anīgho chinnasaṁsayo;


pli: Sabbakammakkhayaṁ patto,


pli: vimutto upadhisaṅkhaye.


pli: Esa so bhagavā buddho,


pli: esa sīho anuttaro;


pli: Sadevakassa lokassa,


pli: brahmacakkaṁ pavattayi.


pli: Iti devā manussā ca,


pli: ye buddhaṁ saraṇaṁ gatā;


pli: Saṅgamma taṁ namassanti,


pli: mahantaṁ vītasāradaṁ.


pli: Danto damayataṁ seṭṭho,


pli: santo samayataṁ isi;


pli: Mutto mocayataṁ aggo,


pli: tiṇṇo tārayataṁ varo.


pli: Iti hetaṁ namassanti,


pli: mahantaṁ vītasāradaṁ;


pli: Sadevakasmiṁ lokasmiṁ,


pli: natthi te paṭipuggalo”ti.


pli: Ayampi attho vutto bhagavatā, iti me sutanti.


pli: Terasamaṁ.


pli: Catukkanipāto niṭṭhito.


pli: Tassuddānaṁ


pli: Brāhmaṇasulabhā jānaṁ,


pli: Samaṇasīlā taṇhā brahmā;


pli: Bahukārā kuhapurisā,


pli: Cara sampannalokena terasāti.


pli: Suttasaṅgaho


pli: Sattavisekanipātaṁ,


pli: Dukkaṁ bāvīsasuttasaṅgahitaṁ;


pli: Samapaññāsamathatikaṁ,


pli: Terasa catukkañca iti yamidaṁ.


pli: Dvidasuttarasuttasate,


pli: Saṅgāyitvā samādahiṁsu purā;


pli: Arahanto ciraṭṭhitiyā,


pli: Tamāhu nāmena itivuttanti.


pli: Itivuttakapāḷi niṭṭhitā.


title_pli: Itivuttaka 12 Ekakanipāta

pli: Itivuttaka 12


pli: Ekakanipāta


pli: Dutiyavagga


pli: Kodhapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Kodhaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Kodhañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena kodhena kuddhāse,


pli: sattā gacchanti duggatiṁ;


pli: Taṁ kodhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Dutiyaṁ.


title_pli: Itivuttaka 13 Ekakanipāta

pli: Itivuttaka 13


pli: Ekakanipāta


pli: Dutiyavagga


pli: Makkhapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Makkhaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Makkhañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena makkhena makkhāse,


pli: sattā gacchanti duggatiṁ;


pli: Taṁ makkhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Tatiyaṁ.


title_pli: Itivuttaka 14 Ekakanipāta

pli: Itivuttaka 14


pli: Ekakanipāta


pli: Dutiyavagga


pli: Avijjānīvaraṇasutta


pli: Vuttañhetaṁ bhagavatā vuttamarahatāti me sutaṁ:


pli: “Nāhaṁ, bhikkhave, aññaṁ ekanīvaraṇampi samanupassāmi yena nīvaraṇena nivutā pajā dīgharattaṁ sandhāvanti saṁsaranti yathayidaṁ, bhikkhave, avijjānīvaraṇaṁ.


pli: Avijjānīvaraṇena hi, bhikkhave, nivutā pajā dīgharattaṁ sandhāvanti saṁsarantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Natthañño ekadhammopi,


pli: yenevaṁ nivutā pajā;


pli: Saṁsaranti ahorattaṁ,


pli: yathā mohena āvutā.


pli: Ye ca mohaṁ pahantvāna,


pli: tamokhandhaṁ padālayuṁ;


pli: Na te puna saṁsaranti,


pli: hetu tesaṁ na vijjatī”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 15 Ekakanipāta

pli: Itivuttaka 15


pli: Ekakanipāta


pli: Dutiyavagga


pli: Taṇhāsaṁyojanasutta


pli: Vuttañhetaṁ bhagavatā vuttamarahatāti me sutaṁ:


pli: “Nāhaṁ, bhikkhave, aññaṁ ekasaṁyojanampi samanupassāmi yena saṁyojanena saṁyuttā sattā dīgharattaṁ sandhāvanti saṁsaranti yathayidaṁ, bhikkhave, taṇhāsaṁyojanaṁ.


pli: Taṇhāsaṁyojanena hi, bhikkhave, saṁyuttā sattā dīgharattaṁ sandhāvanti saṁsarantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Taṇhādutiyo puriso,


pli: dīghamaddhāna saṁsaraṁ;


pli: Itthabhāvaññathābhāvaṁ,


pli: saṁsāraṁ nātivattati.


pli: Etamādīnavaṁ ñatvā,


pli: Taṇhaṁ dukkhassa sambhavaṁ;


pli: Vītataṇho anādāno,


pli: Sato bhikkhu paribbaje”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 16 Ekakanipāta

pli: Itivuttaka 16


pli: Ekakanipāta


pli: Dutiyavagga


pli: Paṭhamasekhasutta


pli: Vuttañhetaṁ bhagavatā vuttamarahatāti me sutaṁ:


pli: “Sekhassa, bhikkhave, bhikkhuno appattamānasassa anuttaraṁ yogakkhemaṁ patthayamānassa viharato ajjhattikaṁ aṅganti karitvā nāññaṁ ekaṅgampi samanupassāmi yaṁ evaṁ bahūpakāraṁ yathayidaṁ, bhikkhave, yoniso manasikāro.


pli: Yoniso, bhikkhave, bhikkhu manasi karonto akusalaṁ pajahati, kusalaṁ bhāvetī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yonisomanasikāro,


pli: dhammo sekhassa bhikkhuno;


pli: Natthañño evaṁ bahukāro,


pli: uttamatthassa pattiyā;


pli: Yoniso padahaṁ bhikkhu,


pli: khayaṁ dukkhassa pāpuṇe”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 17 Ekakanipāta

pli: Itivuttaka 17


pli: Ekakanipāta


pli: Dutiyavagga


pli: Dutiyasekhasutta


pli: Vuttañhetaṁ bhagavatā vuttamarahatāti me sutaṁ:


pli: “Sekhassa, bhikkhave, bhikkhuno appattamānasassa anuttaraṁ yogakkhemaṁ patthayamānassa viharato bāhiraṁ aṅganti karitvā nāññaṁ ekaṅgampi samanupassāmi yaṁ evaṁ bahūpakāraṁ yathayidaṁ, bhikkhave, kalyāṇamittatā.


pli: Kalyāṇamitto, bhikkhave, bhikkhu akusalaṁ pajahati, kusalaṁ bhāvetī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kalyāṇamitto yo bhikkhu,


pli: sappatisso sagāravo;


pli: Karaṁ mittānaṁ vacanaṁ,


pli: sampajāno patissato;


pli: Pāpuṇe anupubbena,


pli: sabbasaṁyojanakkhayan”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 18 Ekakanipāta

pli: Itivuttaka 18


pli: Ekakanipāta


pli: Dutiyavagga


pli: Saṅghabhedasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammo, bhikkhave, loke uppajjamāno uppajjati bahujanāhitāya bahujanāsukhāya bahuno janassa anatthāya ahitāya dukkhāya devamanussānaṁ.


pli: Katamo ekadhammo?


pli: Saṅghabhedo.


pli: Saṅghe kho pana, bhikkhave, bhinne aññamaññaṁ bhaṇḍanāni ceva honti, aññamaññaṁ paribhāsā ca honti, aññamaññaṁ parikkhepā ca honti, aññamaññaṁ pariccajanā ca honti.


pli: Tattha appasannā ceva nappasīdanti, pasannānañca ekaccānaṁ aññathattaṁ hotī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Āpāyiko nerayiko,


pli: Kappaṭṭho saṅghabhedako;


pli: Vaggārāmo adhammaṭṭho,


pli: Yogakkhemā padhaṁsati;


pli: Saṅghaṁ samaggaṁ bhetvāna,


pli: Kappaṁ nirayamhi paccatī”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 19 Ekakanipāta

pli: Itivuttaka 19


pli: Ekakanipāta


pli: Dutiyavagga


pli: Saṅghasāmaggīsutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammo, bhikkhave, loke uppajjamāno uppajjati bahujanahitāya bahujanasukhāya bahuno janassa atthāya hitāya sukhāya devamanussānaṁ.


pli: Katamo ekadhammo?


pli: Saṅghasāmaggī.


pli: Saṅghe kho pana, bhikkhave, samagge na ceva aññamaññaṁ bhaṇḍanāni honti, na ca aññamaññaṁ paribhāsā honti, na ca aññamaññaṁ parikkhepā honti, na ca aññamaññaṁ pariccajanā honti.


pli: Tattha appasannā ceva pasīdanti, pasannānañca bhiyyobhāvo hotī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sukhā saṅghassa sāmaggī,


pli: samaggānañcanuggaho;


pli: Samaggarato dhammaṭṭho,


pli: yogakkhemā na dhaṁsati;


pli: Saṅghaṁ samaggaṁ katvāna,


pli: kappaṁ saggamhi modatī”ti.


pli: Ayampi attho vutto bhagavatā, iti me sutanti.


pli: Navamaṁ.


title_pli: Itivuttaka 2 Ekakanipāta

pli: Itivuttaka 2


pli: Ekakanipāta


pli: Paṭhamavagga


pli: Dosasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Dosaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena dosena duṭṭhāse,


pli: sattā gacchanti duggatiṁ;


pli: Taṁ dosaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


title_pli: Itivuttaka 20 Ekakanipāta

pli: Itivuttaka 20


pli: Ekakanipāta


pli: Dutiyavagga


pli: Paduṭṭhacittasutta


pli: Vuttañhetaṁ bhagavatā vuttamarahatāti me sutaṁ:


pli: “Idhāhaṁ, bhikkhave, ekaccaṁ puggalaṁ paduṭṭhacittaṁ evaṁ cetasā ceto paricca pajānāmi:


pli: ‘imamhi cāyaṁ samaye puggalo kālaṁ kareyya yathābhataṁ nikkhitto evaṁ niraye’.


pli: Taṁ kissa hetu?


pli: Cittaṁ hissa, bhikkhave, paduṭṭhaṁ.


pli: Cetopadosahetu kho pana, bhikkhave, evam’idhekacce sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Paduṭṭhacittaṁ ñatvāna,


pli: ekaccaṁ idha puggalaṁ;


pli: Etamatthañca byākāsi,


pli: buddho bhikkhūna santike.


pli: Imamhi cāyaṁ samaye,


pli: kālaṁ kayirātha puggalo;


pli: Nirayaṁ upapajjeyya,


pli: cittaṁ hissa padūsitaṁ.


pli: Yathā haritvā nikkhipeyya,


pli: evamevaṁ tathāvidho;


pli: Cetopadosahetu hi,


pli: sattā gacchanti duggatin”ti.


pli: Ayampi attho vutto bhagavatā, iti me sutanti.


pli: Dasamaṁ.


pli: Dutiyo vaggo.


pli: Tassuddānaṁ


pli: Moho kodho atha makkho,


pli: Vijjā taṇhā sekhaduve ca;


pli: Bhedo sāmaggipuggalo,


pli: Vaggamāhu dutiyanti vuccatīti.


title_pli: Itivuttaka 21 Ekakanipāta

pli: Itivuttaka 21


pli: Ekakanipāta


pli: Tatiyavagga


pli: Pasannacittasutta


pli: Vuttañhetaṁ bhagavatā vuttamarahatāti me sutaṁ:


pli: “Idhāhaṁ, bhikkhave, ekaccaṁ puggalaṁ pasannacittaṁ evaṁ cetasā ceto paricca pajānāmi:


pli: ‘imamhi cāyaṁ samaye puggalo kālaṁ kareyya yathābhataṁ nikkhitto evaṁ sagge’.


pli: Taṁ kissa hetu?


pli: Cittaṁ hissa, bhikkhave, pasannaṁ.


pli: Cetopasādahetu kho pana, bhikkhave, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Pasannacittaṁ ñatvāna,


pli: ekaccaṁ idha puggalaṁ;


pli: Etamatthañca byākāsi,


pli: buddho bhikkhūna santike.


pli: Imamhi cāyaṁ samaye,


pli: kālaṁ kayirātha puggalo;


pli: Sugatiṁ upapajjeyya,


pli: cittaṁ hissa pasāditaṁ.


pli: Yathā haritvā nikkhipeyya,


pli: evamevaṁ tathāvidho;


pli: Cetopasādahetu hi,


pli: sattā gacchanti suggatin”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 22 Ekakanipāta

pli: Itivuttaka 22


pli: Ekakanipāta


pli: Tatiyavagga


pli: Mettasutta


pli: Vuttañhetaṁ bhagavatā vuttamarahatāti me sutaṁ:


pli: “Mā, bhikkhave, puññānaṁ bhāyittha.


pli: Sukhassetaṁ, bhikkhave, adhivacanaṁ iṭṭhassa kantassa piyassa manāpassa yadidaṁ puññāni.


pli: Abhijānāmi kho panāhaṁ, bhikkhave, dīgharattaṁ katānaṁ puññānaṁ iṭṭhaṁ kantaṁ piyaṁ manāpaṁ vipākaṁ paccanubhūtaṁ.


pli: Satta vassāni mettacittaṁ bhāvetvā satta saṁvaṭṭavivaṭṭakappe nayimaṁ lokaṁ punarāgamāsiṁ.


pli: Saṁvaṭṭamāne sudaṁ, bhikkhave, kappe ābhassarūpago homi;


pli: vivaṭṭamāne kappe suññaṁ brahmavimānaṁ upapajjāmi.


pli: Tatra sudaṁ, bhikkhave, brahmā homi mahābrahmā abhibhū anabhibhūto aññadatthudaso vasavattī.


pli: Chattiṁsakkhattuṁ kho panāhaṁ, bhikkhave, sakko ahosiṁ devānamindo;


pli: anekasatakkhattuṁ rājā ahosiṁ cakkavattī dhammiko dhammarājā cāturanto vijitāvī janapadatthāvariyappatto sattaratanasamannāgato.


pli: Ko pana vādo padesarajjassa.


pli: Tassa mayhaṁ, bhikkhave, etadahosi:


pli: ‘kissa nu kho me idaṁ kammassa phalaṁ, kissa kammassa vipāko, yenāhaṁ etarahi evaṁmahiddhiko evaṁmahānubhāvo’ti?


pli: ‘tiṇṇaṁ kho me idaṁ kammānaṁ phalaṁ, tiṇṇaṁ kammānaṁ vipāko, yenāhaṁ etarahi evaṁmahiddhiko evaṁmahānubhāvoti, seyyathidaṁ—


pli: dānassa, damassa, saññamassā’”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Puññameva so sikkheyya,


pli: āyataggaṁ sukhudrayaṁ;


pli: Dānañca samacariyañca,


pli: mettacittañca bhāvaye.


pli: Ete dhamme bhāvayitvā,


pli: tayo sukhasamuddaye;


pli: Abyāpajjaṁ sukhaṁ lokaṁ,


pli: paṇḍito upapajjatī”ti.


pli: Ayampi attho vutto bhagavatā, iti me sutanti.


pli: Dutiyaṁ.


title_pli: Itivuttaka 23 Ekakanipāta

pli: Itivuttaka 23


pli: Ekakanipāta


pli: Tatiyavagga


pli: Ubhayatthasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammo, bhikkhave, bhāvito bahulīkato ubho atthe samadhigayha tiṭṭhati—


pli: Katamo ekadhammo?


pli: Appamādo kusalesu dhammesu.


pli: Ayaṁ kho, bhikkhave, ekadhammo bhāvito bahulīkato ubho atthe samadhigayha tiṭṭhati—


pli: Etamatthaṁ bhagavā avoca.


pli: Tatthetaṁ iti vuccati:


pli: “Appamādaṁ pasaṁsanti,


pli: puññakiriyāsu paṇḍitā;


pli: Appamatto ubho atthe,


pli: adhigaṇhāti paṇḍito.


pli: Diṭṭhe dhamme ca yo attho,


pli: yo cattho samparāyiko;


pli: Atthābhisamayā dhīro,


pli: paṇḍitoti pavuccatī”ti.


pli: Ayampi attho vutto bhagavatā, iti me sutanti.


pli: Tatiyaṁ.


title_pli: Itivuttaka 24 Ekakanipāta

pli: Itivuttaka 24


pli: Ekakanipāta


pli: Tatiyavagga


pli: Aṭṭhipuñjasutta


pli: Vuttañhetaṁ bhagavatā vuttamarahatāti me sutaṁ:


pli: “Ekapuggalassa, bhikkhave, kappaṁ sandhāvato saṁsarato siyā evaṁ mahā aṭṭhikaṅkalo aṭṭhipuñjo aṭṭhirāsi yathāyaṁ vepullo pabbato, sace saṁhārako assa, sambhatañca na vinasseyyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Ekassekena kappena,


pli: puggalassaṭṭhisañcayo;


pli: Siyā pabbatasamo rāsi,


pli: iti vuttaṁ mahesinā.


pli: So kho panāyaṁ akkhāto,


pli: vepullo pabbato mahā;


pli: Uttaro gijjhakūṭassa,


pli: magadhānaṁ giribbaje.


pli: Yato ca ariyasaccāni,


pli: sammappaññāya passati;


pli: Dukkhaṁ dukkhasamuppādaṁ,


pli: dukkhassa ca atikkamaṁ;


pli: Ariyañcaṭṭhaṅgikaṁ maggaṁ,


pli: dukkhūpasamagāminaṁ.


pli: Sa sattakkhattuṁ paramaṁ,


pli: sandhāvitvāna puggalo;


pli: Dukkhassantakaro hoti,


pli: sabbasaṁyojanakkhayā”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 25 Ekakanipāta

pli: Itivuttaka 25


pli: Ekakanipāta


pli: Tatiyavagga


pli: Musāvādasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ atītassa, bhikkhave, purisapuggalassa nāhaṁ tassa kiñci pāpakammaṁ akaraṇīyanti vadāmi.


pli: Katamaṁ ekadhammaṁ?


pli: Etamatthaṁ bhagavā avoca.


pli: Tatthetaṁ iti vuccati:


pli: “Ekadhammaṁ atītassa,


pli: musāvādissa jantuno;


pli: Vitiṇṇaparalokassa,


pli: natthi pāpaṁ akāriyan”ti.


pli: Pañcamaṁ.


title_pli: Itivuttaka 26 Ekakanipāta

pli: Itivuttaka 26


pli: Dānasutta


pli: “Evañce, bhikkhave, sattā jāneyyuṁ dānasaṁvibhāgassa vipākaṁ yathāhaṁ jānāmi, na adatvā bhuñjeyyuṁ, na ca nesaṁ maccheramalaṁ cittaṁ pariyādāya tiṭṭheyya.


pli: Yopi nesaṁ assa carimo ālopo carimaṁ kabaḷaṁ, tatopi na asaṁvibhajitvā bhuñjeyyuṁ, sace nesaṁ paṭiggāhakā assu.


pli: Yasmā ca kho, bhikkhave, sattā na evaṁ jānanti dānasaṁvibhāgassa vipākaṁ yathāhaṁ jānāmi, tasmā adatvā bhuñjanti, maccheramalañca nesaṁ cittaṁ pariyādāya tiṭṭhatī”ti.


pli: “Evañce sattā jāneyyuṁ,


pli: yathāvuttaṁ mahesinā;


pli: Vipākaṁ saṁvibhāgassa,


pli: yathā hoti mahapphalaṁ.


pli: Vineyya maccheramalaṁ,


pli: vippasannena cetasā;


pli: Dajjuṁ kālena ariyesu,


pli: yattha dinnaṁ mahapphalaṁ.


pli: Annañca datvā bahuno,


pli: dakkhiṇeyyesu dakkhiṇaṁ;


pli: Ito cutā manussattā,


pli: saggaṁ gacchanti dāyakā.


pli: Te ca saggagatā tattha,


pli: modanti kāmakāmino;


pli: anubhonti amaccharā”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 27 Ekakanipāta

pli: Itivuttaka 27


pli: Ekakanipāta


pli: Tatiyavagga


pli: Mettābhāvanāsutta


pli: Vuttañhetaṁ bhagavatā vuttamarahatāti me sutaṁ:


pli: “Yāni kānici, bhikkhave, opadhikāni puññakiriyavatthūni sabbāni tāni mettāya cetovimuttiyā kalaṁ nāgghanti soḷasiṁ.


pli: Mettāyeva tāni cetovimutti adhiggahetvā bhāsate ca tapate ca virocati ca.


pli: Seyyathāpi, bhikkhave, yā kāci tārakarūpānaṁ pabhā sabbā tā candiyā pabhāya kalaṁ nāgghanti soḷasiṁ, candapabhāyeva tā adhiggahetvā bhāsate ca tapate ca virocati ca;


pli: evamevaṁ kho, bhikkhave, yāni kānici opadhikāni puññakiriyavatthūni sabbāni tāni mettāya cetovimuttiyā kalaṁ nāgghanti soḷasiṁ, mettāyeva tāni cetovimutti adhiggahetvā bhāsate ca tapate ca virocati ca.


pli: Seyyathāpi, bhikkhave, vassānaṁ pacchime māse saradasamaye viddhe vigatavalāhake deve ādicco nabhaṁ abbhussakkamāno sabbaṁ ākāsagataṁ tamagataṁ abhivihacca bhāsate ca tapate ca virocati ca;


pli: Seyyathāpi, bhikkhave, rattiyā paccūsasamayaṁ osadhitārakā bhāsate ca tapate ca virocati ca;


pli: evamevaṁ kho, bhikkhave, yāni kānici opadhikāni puññakiriyavatthūni sabbāni tāni mettāya cetovimuttiyā kalaṁ nāgghanti soḷasiṁ, mettāyeva tāni cetovimutti adhiggahetvā bhāsate ca tapate ca virocati cā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yo ca mettaṁ bhāvayati,


pli: appamāṇaṁ paṭissato;


pli: Tanū saṁyojanā honti,


pli: passato upadhikkhayaṁ.


pli: Ekampi ce pāṇamaduṭṭhacitto,


pli: Mettāyati kusalo tena hoti;


pli: Sabbe ca pāṇe manasānukampaṁ,


pli: Pahūtamariyo pakaroti puññaṁ.


pli: Ye sattasaṇḍaṁ pathaviṁ vijitvā,


pli: Rājisayo yajamānānupariyagā;


pli: Assamedhaṁ purisamedhaṁ,


pli: Sammāpāsaṁ vājapeyyaṁ niraggaḷaṁ.


pli: Mettassa cittassa subhāvitassa,


pli: Kalampi te nānubhavanti soḷasiṁ;


pli: Candappabhā tāragaṇāva sabbe.


pli: Yo na hanti na ghāteti,


pli: na jināti na jāpaye;


pli: Mettaṁso sabbabhūtesu,


pli: veraṁ tassa na kenacī”ti.


pli: Ayampi attho vutto bhagavatā, iti me sutanti.


pli: Sattamaṁ.


pli: Tatiyo vaggo.


pli: Tassuddānaṁ


pli: Cittaṁ mettaṁ ubho atthe,


pli: puñjaṁ vepullapabbataṁ;


pli: Sampajānamusāvādo,


pli: dānañca mettabhāvanā.


pli: Sattimāni ca suttāni,


pli: purimāni ca vīsati;


pli: Ekadhammesu suttantā,


pli: sattavīsatisaṅgahāti.


pli: Ekakanipāto niṭṭhito.


title_pli: Itivuttaka 28 Dukanipāta

pli: Itivuttaka 28


pli: Dukanipāta


pli: Paṭhamavagga


pli: Dukkhavihārasutta


pli: (…) Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, dhammehi samannāgato bhikkhu diṭṭheva dhamme dukkhaṁ viharati savighātaṁ saupāyāsaṁ sapariḷāhaṁ;


pli: kāyassa bhedā paraṁ maraṇā duggati pāṭikaṅkhā.


pli: Katamehi dvīhi?


pli: Indriyesu aguttadvāratāya ca, bhojane amattaññutāya ca.


pli: Imehi kho, bhikkhave, dvīhi dhammehi samannāgato bhikkhu diṭṭheva dhamme dukkhaṁ viharati savighātaṁ saupāyāsaṁ sapariḷāhaṁ;


pli: kāyassa bhedā paraṁ maraṇā duggati pāṭikaṅkhā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Cakkhu sotañca ghānañca,


pli: jivhā kāyo tathā mano;


pli: Etāni yassa dvārāni,


pli: aguttāni ca bhikkhuno.


pli: Bhojanamhi amattaññū,


pli: indriyesu asaṁvuto;


pli: Kāyadukkhaṁ cetodukkhaṁ,


pli: dukkhaṁ so adhigacchati.


pli: Ḍayhamānena kāyena,


pli: Ḍayhamānena cetasā;


pli: Divā vā yadi vā rattiṁ,


pli: Dukkhaṁ viharati tādiso”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 29 Dukanipāta

pli: Itivuttaka 29


pli: Dukanipāta


pli: Paṭhamavagga


pli: Sukhavihārasutta


pli: Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, dhammehi samannāgato bhikkhu diṭṭheva dhamme sukhaṁ viharati avighātaṁ anupāyāsaṁ apariḷāhaṁ;


pli: kāyassa bhedā paraṁ maraṇā sugati pāṭikaṅkhā.


pli: Katamehi dvīhi?


pli: Indriyesu guttadvāratāya ca, bhojane mattaññutāya ca.


pli: Imehi kho, bhikkhave, dvīhi dhammehi samannāgato bhikkhu diṭṭheva dhamme sukhaṁ viharati avighātaṁ anupāyāsaṁ apariḷāhaṁ;


pli: kāyassa bhedā paraṁ maraṇā sugati pāṭikaṅkhā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Cakkhu sotañca ghānañca,


pli: jivhā kāyo tathā mano;


pli: Etāni yassa dvārāni,


pli: suguttāni ca bhikkhuno.


pli: Bhojanamhi ca mattaññū,


pli: indriyesu ca saṁvuto;


pli: Kāyasukhaṁ cetosukhaṁ,


pli: sukhaṁ so adhigacchati.


pli: Aḍayhamānena kāyena,


pli: Aḍayhamānena cetasā;


pli: Divā vā yadi vā rattiṁ,


pli: Sukhaṁ viharati tādiso”ti.


pli: Ayampi attho vutto bhagavatā, iti me sutanti.


title_pli: Itivuttaka 3 Ekakanipāta

pli: Itivuttaka 3


pli: Ekakanipāta


pli: Paṭhamavagga


pli: Mohasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Mohaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena mohena mūḷhāse,


pli: sattā gacchanti duggatiṁ;


pli: Taṁ mohaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


title_pli: Itivuttaka 30 Dukanipāta

pli: Itivuttaka 30


pli: Dukanipāta


pli: Paṭhamavagga


pli: Tapanīyasutta


pli: Vuttañhetaṁ bhagavatā vuttamarahatāti me sutaṁ:


pli: “Dveme, bhikkhave, dhammā tapanīyā.


pli: Katame dve?


pli: Idha, bhikkhave, ekacco akatakalyāṇo hoti, akatakusalo, akatabhīruttāṇo, katapāpo, kataluddo, katakibbiso.


pli: So ‘akataṁ me kalyāṇan’tipi tappati, ‘kataṁ me pāpan’tipi tappati.


pli: Ime kho, bhikkhave, dve dhammā tapanīyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyaduccaritaṁ katvā,


pli: vacīduccaritāni ca;


pli: Manoduccaritaṁ katvā,


pli: yañcaññaṁ dosasañhitaṁ.


pli: Akatvā kusalaṁ kammaṁ,


pli: katvānākusalaṁ bahuṁ;


pli: Kāyassa bhedā duppañño,


pli: nirayaṁ sopapajjatī”ti.


pli: Ayampi attho vutto bhagavatā, iti me sutanti.


title_pli: Itivuttaka 31 Dukanipāta

pli: Itivuttaka 31


pli: Dukanipāta


pli: Paṭhamavagga


pli: Atapanīyasutta


pli: Vuttañhetaṁ bhagavatā vuttamarahatāti me sutaṁ:


pli: “Dveme, bhikkhave, dhammā atapanīyā.


pli: Katame dve?


pli: Idha, bhikkhave, ekacco katakalyāṇo hoti, katakusalo, katabhīruttāṇo, akatapāpo, akataluddo, akatakibbiso.


pli: So ‘kataṁ me kalyāṇan’tipi na tappati, ‘akataṁ me pāpan’tipi na tappati.


pli: Ime kho, bhikkhave, dve dhammā atapanīyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyaduccaritaṁ hitvā,


pli: vacīduccaritāni ca;


pli: Manoduccaritaṁ hitvā,


pli: yañcaññaṁ dosasañhitaṁ.


pli: Akatvākusalaṁ kammaṁ,


pli: katvāna kusalaṁ bahuṁ;


pli: Kāyassa bhedā sappañño,


pli: saggaṁ so upapajjatī”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 32 Dukanipāta

pli: Itivuttaka 32


pli: Dukanipāta


pli: Paṭhamavagga


pli: Paṭhamasīlasutta


pli: Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, dhammehi samannāgato puggalo yathābhataṁ nikkhitto evaṁ niraye.


pli: Katamehi dvīhi?


pli: Pāpakena ca sīlena, pāpikāya ca diṭṭhiyā.


pli: Imehi kho, bhikkhave, dvīhi dhammehi samannāgato puggalo yathābhataṁ nikkhitto evaṁ niraye”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Pāpakena ca sīlena,


pli: pāpikāya ca diṭṭhiyā;


pli: Etehi dvīhi dhammehi,


pli: yo samannāgato naro;


pli: Kāyassa bhedā duppañño,


pli: nirayaṁ sopapajjatī”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 33 Dukanipāta

pli: Itivuttaka 33


pli: Dukanipāta


pli: Paṭhamavagga


pli: Dutiyasīlasutta


pli: Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, dhammehi samannāgato puggalo yathābhataṁ nikkhitto evaṁ sagge.


pli: Katamehi dvīhi?


pli: Bhaddakena ca sīlena, bhaddikāya ca diṭṭhiyā.


pli: Imehi kho, bhikkhave, dvīhi dhammehi samannāgato puggalo yathābhataṁ nikkhitto evaṁ sagge”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Bhaddakena ca sīlena,


pli: bhaddikāya ca diṭṭhiyā;


pli: Etehi dvīhi dhammehi,


pli: yo samannāgato naro;


pli: Kāyassa bhedā sappañño,


pli: saggaṁ so upapajjatī”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 34 Dukanipāta

pli: Itivuttaka 34


pli: Dukanipāta


pli: Paṭhamavagga


pli: Ātāpīsutta


pli: Vuttañhetaṁ bhagavatā vuttamarahatāti me sutaṁ:


pli: “Anātāpī, bhikkhave, bhikkhu anottāpī abhabbo sambodhāya, abhabbo nibbānāya, abhabbo anuttarassa yogakkhemassa adhigamāya.


pli: Ātāpī ca kho, bhikkhave, bhikkhu ottāpī bhabbo sambodhāya, bhabbo nibbānāya, bhabbo anuttarassa yogakkhemassa adhigamāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Anātāpī anottāpī,


pli: kusīto hīnavīriyo;


pli: Yo thinamiddhabahulo,


pli: ahirīko anādaro;


pli: Abhabbo tādiso bhikkhu,


pli: phuṭṭhuṁ sambodhimuttamaṁ.


pli: Yo ca satimā nipako jhāyī,


pli: Ātāpī ottāpī ca appamatto;


pli: Saṁyojanaṁ jātijarāya chetvā,


pli: Idheva sambodhimanuttaraṁ phuse”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 35 Dukanipāta

pli: Itivuttaka 35


pli: Dukanipāta


pli: Paṭhamavagga


pli: Paṭhamajananakuhanasutta


pli: Vuttañhetaṁ bhagavatā vuttamarahatāti me sutaṁ:


pli: “Nayidaṁ, bhikkhave, brahmacariyaṁ vussati janakuhanatthaṁ, na janalapanatthaṁ, na lābhasakkārasilokānisaṁsatthaṁ, na ‘iti maṁ jano jānātū’ti.


pli: Atha kho idaṁ, bhikkhave, brahmacariyaṁ vussati saṁvaratthañceva pahānatthañcā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Saṁvaratthaṁ pahānatthaṁ,


pli: brahmacariyaṁ anītihaṁ;


pli: Adesayi so bhagavā,


pli: nibbānogadhagāminaṁ.


pli: Esa maggo mahattehi,


pli: anuyāto mahesibhi;


pli: Ye ye taṁ paṭipajjanti,


pli: yathā buddhena desitaṁ;


pli: Dukkhassantaṁ karissanti,


pli: satthusāsanakārino”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 36 Dukanipāta

pli: Itivuttaka 36


pli: Dukanipāta


pli: Paṭhamavagga


pli: Dutiyajananakuhanasutta


pli: Vuttañhetaṁ bhagavatā vuttamarahatāti me sutaṁ:


pli: “Nayidaṁ, bhikkhave, brahmacariyaṁ vussati janakuhanatthaṁ, na janalapanatthaṁ, na lābhasakkārasilokānisaṁsatthaṁ, na ‘iti maṁ jano jānātū’ti.


pli: Atha kho idaṁ, bhikkhave, brahmacariyaṁ vussati abhiññatthañceva pariññatthañcā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Abhiññatthaṁ pariññatthaṁ,


pli: brahmacariyaṁ anītihaṁ;


pli: Adesayi so bhagavā,


pli: nibbānogadhagāminaṁ.


pli: Esa maggo mahattehi,


pli: anuyāto mahesibhi;


pli: Ye ye taṁ paṭipajjanti,


pli: yathā buddhena desitaṁ;


pli: Dukkhassantaṁ karissanti,


pli: satthusāsanakārino”ti.


pli: Ayampi attho vutto bhagavatā, iti me sutanti.


title_pli: Itivuttaka 37 Dukanipāta

pli: Itivuttaka 37


pli: Dukanipāta


pli: Paṭhamavagga


pli: Somanassasutta


pli: Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, dhammehi samannāgato bhikkhu diṭṭheva dhamme sukhasomanassabahulo viharati, yoni cassa āraddhā hoti āsavānaṁ khayāya.


pli: Katamehi dvīhi?


pli: Saṁvejanīyesu ṭhānesu saṁvejanena, saṁviggassa ca yoniso padhānena.


pli: Imehi kho, bhikkhave, dvīhi dhammehi samannāgato bhikkhu diṭṭheva dhamme sukhasomanassabahulo viharati, yoni cassa āraddhā hoti āsavānaṁ khayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Saṁvejanīyaṭṭhānesu,


pli: saṁvijjetheva paṇḍito;


pli: Ātāpī nipako bhikkhu,


pli: paññāya samavekkhiya.


pli: Evaṁ vihārī ātāpī,


pli: santavutti anuddhato;


pli: Cetosamathamanuyutto,


pli: khayaṁ dukkhassa pāpuṇe”ti.


pli: Ayampi attho vutto bhagavatā, iti me sutanti.


pli: Paṭhamo vaggo.


pli: Tassuddānaṁ


pli: Dve ca bhikkhū tapanīyā,


pli: tapanīyā paratthehi;


pli: Ātāpī nakuhanā dve,


pli: somanassena te dasāti.


title_pli: Itivuttaka 38 Dukanipāta

pli: Itivuttaka 38


pli: Dukanipāta


pli: Dutiyavagga


pli: Vitakkasutta


pli: Vuttañhetaṁ bhagavatā vuttamarahatāti me sutaṁ:


pli: “Tathāgataṁ, bhikkhave, arahantaṁ sammāsambuddhaṁ dve vitakkā bahulaṁ samudācaranti—


pli: khemo ca vitakko, paviveko ca.


pli: Abyāpajjhārāmo, bhikkhave, tathāgato abyāpajjharato.


pli: Tamenaṁ, bhikkhave, tathāgataṁ abyāpajjhārāmaṁ abyāpajjharataṁ eseva vitakko bahulaṁ samudācarati:


pli: ‘imāyāhaṁ iriyāya na kañci byābādhemi tasaṁ vā thāvaraṁ vā’ti.


pli: Pavivekārāmo, bhikkhave, tathāgato pavivekarato.


pli: Tamenaṁ, bhikkhave, tathāgataṁ pavivekārāmaṁ pavivekarataṁ eseva vitakko bahulaṁ samudācarati:


pli: ‘yaṁ akusalaṁ taṁ pahīnan’ti.


pli: Tasmātiha, bhikkhave, tumhepi abyāpajjhārāmā viharatha abyāpajjharatā.


pli: Tesaṁ vo, bhikkhave, tumhākaṁ abyāpajjhārāmānaṁ viharataṁ abyāpajjharatānaṁ eseva vitakko bahulaṁ samudācarissati:


pli: ‘imāya mayaṁ iriyāya na kañci byābādhema tasaṁ vā thāvaraṁ vā’ti.


pli: Pavivekārāmā, bhikkhave, viharatha pavivekaratā.


pli: Tesaṁ vo, bhikkhave, tumhākaṁ pavivekārāmānaṁ viharataṁ pavivekaratānaṁ eseva vitakko bahulaṁ samudācarissati:


pli: ‘kiṁ akusalaṁ, kiṁ appahīnaṁ, kiṁ pajahāmā’”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Tathāgataṁ buddhamasayhasāhinaṁ,


pli: Duve vitakkā samudācaranti naṁ;


pli: Khemo vitakko paṭhamo udīrito,


pli: Tato viveko dutiyo pakāsito.


pli: Tamonudaṁ pāragataṁ mahesiṁ,


pli: Taṁ pattipattaṁ vasimaṁ anāsavaṁ;


pli: Visantaraṁ taṇhakkhaye vimuttaṁ,


pli: Taṁ ve muniṁ antimadehadhāriṁ;


pli: Mārañjahaṁ brūmi jarāya pāraguṁ.


pli: Sele yathā pabbatamuddhaniṭṭhito,


pli: Yathāpi passe janataṁ samantato;


pli: Tathūpamaṁ dhammamayaṁ sumedho,


pli: Pāsādamāruyha samantacakkhu;


pli: Sokāvatiṇṇaṁ janatamapetasoko,


pli: Avekkhati jātijarābhibhūtan”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 39 Dukanipāta

pli: Itivuttaka 39


pli: Dukanipāta


pli: Dutiyavagga


pli: Desanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tathāgatassa, bhikkhave, arahato sammāsambuddhassa dve dhammadesanā pariyāyena bhavanti.


pli: Katamā dve?


pli: ‘Pāpaṁ pāpakato passathā’ti—


pli: ayaṁ paṭhamā dhammadesanā;


pli: ‘pāpaṁ pāpakato disvā tattha nibbindatha virajjatha vimuccathā’ti—


pli: ayaṁ dutiyā dhammadesanā.


pli: Tathāgatassa, bhikkhave, arahato sammāsambuddhassa imā dve dhammadesanā pariyāyena bhavantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Tathāgatassa buddhassa,


pli: sabbabhūtānukampino;


pli: Pariyāyavacanaṁ passa,


pli: dve ca dhammā pakāsitā.


pli: Pāpakaṁ passatha cetaṁ,


pli: tattha cāpi virajjatha;


pli: Tato virattacittāse,


pli: dukkhassantaṁ karissathā”ti.


pli: Ayampi attho vutto bhagavatā, iti me sutanti.


title_pli: Itivuttaka 4 Ekakanipāta

pli: Itivuttaka 4


pli: Ekakanipāta


pli: Paṭhamavagga


pli: Kodhasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Kodhaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena kodhena kuddhāse,


pli: sattā gacchanti duggatiṁ;


pli: Taṁ kodhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 40 Dukanipāta

pli: Itivuttaka 40


pli: Dukanipāta


pli: Dutiyavagga


pli: Vijjāsutta


pli: Vuttañhetaṁ bhagavatā vuttamarahatāti me sutaṁ:


pli: “Avijjā, bhikkhave, pubbaṅgamā akusalānaṁ dhammānaṁ samāpattiyā anvadeva ahirikaṁ anottappaṁ;


pli: vijjā ca kho, bhikkhave, pubbaṅgamā kusalānaṁ dhammānaṁ samāpattiyā anvadeva hirottappan”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yā kācimā duggatiyo,


pli: asmiṁ loke paramhi ca;


pli: Avijjāmūlikā sabbā,


pli: icchālobhasamussayā.


pli: Yato ca hoti pāpiccho,


pli: ahirīko anādaro;


pli: Tato pāpaṁ pasavati,


pli: apāyaṁ tena gacchati.


pli: Tasmā chandañca lobhañca,


pli: avijjañca virājayaṁ;


pli: Vijjaṁ uppādayaṁ bhikkhu,


pli: sabbā duggatiyo jahe”ti.


pli: Ayampi attho vutto bhagavatā, iti me sutanti.


pli: Paṭhamabhāṇavāro.


title_pli: Itivuttaka 41 Dukanipāta

pli: Itivuttaka 41


pli: Dukanipāta


pli: Dutiyavagga


pli: Paññāparihīnasutta


pli: Vuttañhetaṁ bhagavatā vuttamarahatāti me sutaṁ:


pli: “Te, bhikkhave, sattā suparihīnā ye ariyāya paññāya parihīnā.


pli: Te diṭṭheva dhamme dukkhaṁ viharanti savighātaṁ saupāyāsaṁ sapariḷāhaṁ;


pli: kāyassa bhedā paraṁ maraṇā duggati pāṭikaṅkhā.


pli: Te, bhikkhave, sattā aparihīnā ye ariyāya paññāya aparihīnā.


pli: Te diṭṭheva dhamme sukhaṁ viharanti avighātaṁ anupāyāsaṁ apariḷāhaṁ;


pli: kāyassa bhedā paraṁ maraṇā sugati pāṭikaṅkhā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Paññāya parihānena,


pli: passa lokaṁ sadevakaṁ;


pli: Niviṭṭhaṁ nāmarūpasmiṁ,


pli: idaṁ saccanti maññati.


pli: Paññā hi seṭṭhā lokasmiṁ,


pli: yāyaṁ nibbedhagāminī;


pli: Yāya sammā pajānāti,


pli: jātibhavaparikkhayaṁ.


pli: Tesaṁ devā manussā ca,


pli: sambuddhānaṁ satīmataṁ;


pli: Pihayanti hāsapaññānaṁ,


pli: sarīrantimadhārinan”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 42 Dukanipāta

pli: Itivuttaka 42


pli: Dukanipāta


pli: Dutiyavagga


pli: Sukkadhammasutta


pli: Vuttañhetaṁ bhagavatā vuttamarahatāti me sutaṁ:


pli: “Dveme, bhikkhave, sukkā dhammā lokaṁ pālenti.


pli: Katame dve?


pli: Hirī ca, ottappañca.


pli: Ime ce, bhikkhave, dve sukkā dhammā lokaṁ na pāleyyuṁ, nayidha paññāyetha mātāti vā mātucchāti vā mātulānīti vā ācariyabhariyāti vā garūnaṁ dārāti vā.


pli: Sambhedaṁ loko agamissa yathā ajeḷakā kukkuṭasūkarā soṇasiṅgālā.


pli: Yasmā ca kho, bhikkhave, ime dve sukkā dhammā lokaṁ pālenti tasmā paññāyati mātāti vā mātucchāti vā mātulānīti vā ācariyabhariyāti vā garūnaṁ dārāti vā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yesañce hiriottappaṁ,


pli: sabbadā ca na vijjati;


pli: Vokkantā sukkamūlā te,


pli: jātimaraṇagāmino.


pli: Yesañca hiriottappaṁ,


pli: sadā sammā upaṭṭhitā;


pli: Virūḷhabrahmacariyā te,


pli: santo khīṇapunabbhavā”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 43 Dukanipāta

pli: Itivuttaka 43


pli: Dukanipāta


pli: Dutiyavagga


pli: Ajātasutta


pli: Vuttañhetaṁ bhagavatā vuttamarahatāti me sutaṁ:


pli: “Atthi, bhikkhave, ajātaṁ abhūtaṁ akataṁ asaṅkhataṁ.


pli: No cetaṁ, bhikkhave, abhavissa ajātaṁ abhūtaṁ akataṁ asaṅkhataṁ, nayidha jātassa bhūtassa katassa saṅkhatassa nissaraṇaṁ paññāyetha.


pli: Yasmā ca kho, bhikkhave, atthi ajātaṁ abhūtaṁ akataṁ asaṅkhataṁ, tasmā jātassa bhūtassa katassa saṅkhatassa nissaraṇaṁ paññāyatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Jātaṁ bhūtaṁ samuppannaṁ,


pli: kataṁ saṅkhatamaddhuvaṁ;


pli: Jarāmaraṇasaṅghāṭaṁ,


pli: roganīḷaṁ pabhaṅguraṁ.


pli: Āhāranettippabhavaṁ,


pli: nālaṁ tadabhinandituṁ;


pli: Tassa nissaraṇaṁ santaṁ,


pli: atakkāvacaraṁ dhuvaṁ.


pli: Ajātaṁ asamuppannaṁ,


pli: asokaṁ virajaṁ padaṁ;


pli: Nirodho dukkhadhammānaṁ,


pli: saṅkhārūpasamo sukho”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 44 Dukanipāta

pli: Itivuttaka 44


pli: Dukanipāta


pli: Dutiyavagga


pli: Nibbānadhātusutta


pli: Vuttañhetaṁ bhagavatā vuttamarahatāti me sutaṁ:


pli: “Dvemā, bhikkhave, nibbānadhātuyo.


pli: Katamā dve?


pli: Saupādisesā ca nibbānadhātu, anupādisesā ca nibbānadhātu.


pli: Katamā ca, bhikkhave, saupādisesā nibbānadhātu?


pli: Idha, bhikkhave, bhikkhu arahaṁ hoti khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto.


pli: Tassa tiṭṭhanteva pañcindriyāni yesaṁ avighātattā manāpāmanāpaṁ paccanubhoti, sukhadukkhaṁ paṭisaṁvedeti.


pli: Tassa yo rāgakkhayo, dosakkhayo, mohakkhayo—


pli: ayaṁ vuccati, bhikkhave, saupādisesā nibbānadhātu.


pli: Katamā ca, bhikkhave, anupādisesā nibbānadhātu?


pli: Tassa idheva, bhikkhave, sabbavedayitāni anabhinanditāni sīti bhavissanti.


pli: Ayaṁ vuccati, bhikkhave, anupādisesā nibbānadhātu.


pli: Imā kho, bhikkhave, dve nibbānadhātuyo”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Duve imā cakkhumatā pakāsitā,


pli: Nibbānadhātū anissitena tādinā;


pli: Ekā hi dhātu idha diṭṭhadhammikā,


pli: Saupādisesā bhavanettisaṅkhayā;


pli: Anupādisesā pana samparāyikā,


pli: Yamhi nirujjhanti bhavāni sabbaso.


pli: Ye etadaññāya padaṁ asaṅkhataṁ,


pli: Vimuttacittā bhavanettisaṅkhayā;


pli: Te dhammasārādhigamā khaye ratā,


pli: Pahaṁsu te sabbabhavāni tādino”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 45 Dukanipāta

pli: Itivuttaka 45


pli: Dukanipāta


pli: Dutiyavagga


pli: Paṭisallānasutta


pli: Vuttañhetaṁ bhagavatā vuttamarahatāti me sutaṁ:


pli: “Paṭisallānārāmā, bhikkhave, viharatha paṭisallānaratā, ajjhattaṁ cetosamathamanuyuttā, anirākatajjhānā, vipassanāya samannāgatā, brūhetāro suññāgārānaṁ.


pli: Paṭisallānārāmānaṁ, bhikkhave, viharataṁ paṭisallānaratānaṁ ajjhattaṁ cetosamathamanuyuttānaṁ anirākatajjhānānaṁ vipassanāya samannāgatānaṁ brūhetānaṁ suññāgārānaṁ dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Ye santacittā nipakā,


pli: satimanto ca jhāyino;


pli: Sammā dhammaṁ vipassanti,


pli: kāmesu anapekkhino.


pli: Appamādaratā santā,


pli: pamāde bhayadassino;


pli: Abhabbā parihānāya,


pli: nibbānasseva santike”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 46 Dukanipāta

pli: Itivuttaka 46


pli: Dukanipāta


pli: Dutiyavagga


pli: Sikkhānisaṁsasutta


pli: Vuttañhetaṁ bhagavatā vuttamarahatāti me sutaṁ:


pli: “Sikkhānisaṁsā, bhikkhave, viharatha paññuttarā vimuttisārā satādhipateyyā.


pli: Sikkhānisaṁsānaṁ, bhikkhave, viharataṁ paññuttarānaṁ vimuttisārānaṁ satādhipateyyānaṁ dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Paripuṇṇasikkhaṁ apahānadhammaṁ,


pli: Paññuttaraṁ jātikhayantadassiṁ;


pli: Taṁ ve muniṁ antimadehadhāriṁ,


pli: Mārañjahaṁ brūmi jarāya pāraguṁ.


pli: Tasmā sadā jhānaratā samāhitā,


pli: Ātāpino jātikhayantadassino;


pli: Māraṁ sasenaṁ abhibhuyya bhikkhavo,


pli: Bhavatha jātimaraṇassa pāragā”ti.


pli: Ayampi attho vutto bhagavatā, iti me sutanti.


title_pli: Itivuttaka 47 Dukanipāta

pli: Itivuttaka 47


pli: Dukanipāta


pli: Dutiyavagga


pli: Jāgariyasutta


pli: Vuttañhetaṁ bhagavatā vuttamarahatāti me sutaṁ:


pli: “Jāgaro cassa, bhikkhave, bhikkhu vihareyya sato sampajāno samāhito pamudito vippasanno ca tattha kālavipassī ca kusalesu dhammesu.


pli: Jāgarassa, bhikkhave, bhikkhuno viharato satassa sampajānassa samāhitassa pamuditassa vippasannassa tattha kālavipassino kusalesu dhammesu dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Jāgarantā suṇāthetaṁ,


pli: ye suttā te pabujjhatha;


pli: Suttā jāgaritaṁ seyyo,


pli: natthi jāgarato bhayaṁ.


pli: Yo jāgaro ca satimā sampajāno,


pli: Samāhito mudito vippasanno ca;


pli: Kālena so sammā dhammaṁ parivīmaṁsamāno,


pli: Ekodibhūto vihane tamaṁ so.


pli: Tasmā have jāgariyaṁ bhajetha,


pli: Ātāpī bhikkhu nipako jhānalābhī;


pli: Saṁyojanaṁ jātijarāya chetvā,


pli: Idheva sambodhimanuttaraṁ phuse”ti.


pli: Ayampi attho vutto bhagavatā, iti me sutanti.


title_pli: Itivuttaka 48 Dukanipāta

pli: Itivuttaka 48


pli: Dukanipāta


pli: Dutiyavagga


pli: Āpāyikasutta


pli: Vuttañhetaṁ bhagavatā vuttamarahatāti me sutaṁ:


pli: “Dveme, bhikkhave, āpāyikā nerayikā idamappahāya.


pli: Katame dve?


pli: Yo ca abrahmacārī brahmacāripaṭiñño, yo ca paripuṇṇaṁ parisuddhaṁ brahmacariyaṁ carantaṁ amūlakena abrahmacariyena anuddhaṁseti.


pli: Ime kho, bhikkhave, dve āpāyikā nerayikā idamappahāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Abhūtavādī nirayaṁ upeti,


pli: Yo vāpi katvā na karomi cāha;


pli: Ubhopi te pecca samā bhavanti,


pli: Nihīnakammā manujā parattha.


pli: Kāsāvakaṇṭhā bahavo,


pli: pāpadhammā asaññatā;


pli: Pāpā pāpehi kammehi,


pli: nirayaṁ te upapajjare.


pli: Seyyo ayoguḷo bhutto,


pli: tatto aggisikhūpamo;


pli: Yañce bhuñjeyya dussīlo,


pli: raṭṭhapiṇḍamasaññato”ti.


pli: Ayampi attho vutto bhagavatā, iti me sutanti.


pli: Ekādasamaṁ.


title_pli: Itivuttaka 49 Dukanipāta

pli: Itivuttaka 49


pli: Dukanipāta


pli: Dutiyavagga


pli: Diṭṭhigatasutta


pli: Vuttañhetaṁ bhagavatā vuttamarahatāti me sutaṁ:


pli: “Dvīhi, bhikkhave, diṭṭhigatehi pariyuṭṭhitā devamanussā olīyanti eke, atidhāvanti eke; cakkhumanto ca passanti.


pli: Kathañca, bhikkhave, olīyanti eke?


pli: Bhavārāmā, bhikkhave, devamanussā bhavaratā bhavasammuditā tesaṁ bhavanirodhāya dhamme desiyamāne cittaṁ na pakkhandati na pasīdati na santiṭṭhati nādhimuccati.


pli: Evaṁ kho, bhikkhave, olīyanti eke.


pli: Kathañca, bhikkhave, atidhāvanti eke?


pli: Bhaveneva kho paneke aṭṭīyamānā harāyamānā jigucchamānā vibhavaṁ abhinandanti—


pli: yato kira, bho, ayaṁ attā kāyassa bhedā paraṁ maraṇā ucchijjati vinassati na hoti paraṁ maraṇā;


pli: etaṁ santaṁ etaṁ paṇītaṁ etaṁ yāthāvanti.


pli: Evaṁ kho, bhikkhave, atidhāvanti eke.


pli: Kathañca, bhikkhave, cakkhumanto passanti?


pli: Idha bhikkhu bhūtaṁ bhūtato passati;


pli: bhūtaṁ bhūtato disvā bhūtassa nibbidāya virāgāya nirodhāya paṭipanno hoti.


pli: Evaṁ kho, bhikkhave, cakkhumanto passantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Ye bhūtaṁ bhūtato disvā,


pli: bhūtassa ca atikkamaṁ;


pli: Yathābhūte vimuccanti,


pli: bhavataṇhā parikkhayā.


pli: Sa ve bhūtapariñño so,


pli: vītataṇho bhavābhave;


pli: Bhūtassa vibhavā bhikkhu,


pli: nāgacchati punabbhavan”ti.


pli: Ayampi attho vutto bhagavatā, iti me sutanti.


pli: Dvādasamaṁ.


pli: Dutiyo vaggo.


pli: Tassuddānaṁ


pli: Dve indriyā dve tapanīyā,


pli: sīlena apare duve;


pli: Anottāpī kuhanā dve ca,


pli: saṁvejanīyena te dasa.


pli: Vitakkā desanā vijjā,


pli: paññā dhammena pañcamaṁ;


pli: Ajātaṁ dhātusallānaṁ,


pli: sikkhā jāgariyena ca;


pli: Apāyadiṭṭhiyā ceva,


pli: bāvīsati pakāsitāti.


pli: Dukanipāto niṭṭhito.


title_pli: Itivuttaka 5 Ekakanipāta

pli: Itivuttaka 5


pli: Ekakanipāta


pli: Paṭhamavagga


pli: Makkhasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Makkhaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena makkhena makkhāse,


pli: sattā gacchanti duggatiṁ;


pli: Taṁ makkhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 50 Tikanipāta

pli: Itivuttaka 50


pli: Tikanipāta


pli: Paṭhamavagga


pli: Mūlasutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, akusalamūlāni.


pli: Katamāni tīṇi?


pli: Lobho akusalamūlaṁ, doso akusalamūlaṁ, moho akusalamūlaṁ—


pli: imāni kho, bhikkhave, tīṇi akusalamūlānī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Lobho doso ca moho ca,


pli: purisaṁ pāpacetasaṁ;


pli: Hiṁsanti attasambhūtā,


pli: tacasāraṁva samphalan”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 51 Tikanipāta

pli: Itivuttaka 51


pli: Tikanipāta


pli: Paṭhamavagga


pli: Dhātusutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, dhātuyo.


pli: Katamā tisso?


pli: Rūpadhātu, arūpadhātu, nirodhadhātu—


pli: imā kho, bhikkhave, tisso dhātuyo”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Rūpadhātuṁ pariññāya,


pli: āruppesu asaṇṭhitā;


pli: Nirodhe ye vimuccanti,


pli: te janā maccuhāyino.


pli: Kāyena amataṁ dhātuṁ,


pli: phusayitvā nirūpadhiṁ;


pli: Upadhippaṭinissaggaṁ,


pli: sacchikatvā anāsavo;


pli: Deseti sammāsambuddho,


pli: asokaṁ virajaṁ padan”ti.


pli: Ayampi attho vutto bhagavatā, iti me sutanti.


title_pli: Itivuttaka 52 Tikanipāta

pli: Itivuttaka 52


pli: Tikanipāta


pli: Paṭhamavagga


pli: Paṭhamavedanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Samāhito sampajāno,


pli: sato buddhassa sāvako;


pli: Vedanā ca pajānāti,


pli: vedanānañca sambhavaṁ.


pli: Yattha cetā nirujjhanti,


pli: maggañca khayagāminaṁ;


pli: Vedanānaṁ khayā bhikkhu,


pli: nicchāto parinibbuto”ti.


pli: Ayampi attho vutto bhagavatā, iti me sutanti.


title_pli: Itivuttaka 53 Tikanipāta

pli: Itivuttaka 53


pli: Tikanipāta


pli: Paṭhamavagga


pli: Dutiyavedanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā.


pli: Sukhā, bhikkhave, vedanā dukkhato daṭṭhabbā;


pli: dukkhā vedanā sallato daṭṭhabbā;


pli: adukkhamasukhā vedanā aniccato daṭṭhabbā.


pli: Yato kho, bhikkhave, bhikkhuno sukhā vedanā dukkhato diṭṭhā hoti, dukkhā vedanā sallato diṭṭhā hoti, adukkhamasukhā vedanā aniccato diṭṭhā hoti;


pli: ayaṁ vuccati, bhikkhave, ‘bhikkhu ariyo, sammaddaso, acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā’”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yo sukhaṁ dukkhato adda,


pli: Dukkhamaddakkhi sallato;


pli: Adukkhamasukhaṁ santaṁ,


pli: Adakkhi naṁ aniccato.


pli: Sa ve sammaddaso bhikkhu,


pli: yato tattha vimuccati;


pli: Abhiññāvosito santo,


pli: sa ve yogātigo munī”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 54 Tikanipāta

pli: Itivuttaka 54


pli: Tikanipāta


pli: Paṭhamavagga


pli: Paṭhamaesanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, esanā.


pli: Katamā tisso?


pli: Kāmesanā, bhavesanā, brahmacariyesanā—


pli: imā kho, bhikkhave, tisso esanā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Samāhito sampajāno,


pli: sato buddhassa sāvako;


pli: Esanā ca pajānāti,


pli: esanānañca sambhavaṁ.


pli: Yattha cetā nirujjhanti,


pli: maggañca khayagāminaṁ;


pli: Esanānaṁ khayā bhikkhu,


pli: nicchāto parinibbuto”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 55 Tikanipāta

pli: Itivuttaka 55


pli: Tikanipāta


pli: Paṭhamavagga


pli: Dutiyaesanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, esanā.


pli: Katamā tisso?


pli: Kāmesanā, bhavesanā, brahmacariyesanā—


pli: imā kho, bhikkhave, tisso esanā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāmesanā bhavesanā,


pli: brahmacariyesanā saha;


pli: Iti saccaparāmāso,


pli: diṭṭhiṭṭhānā samussayā.


pli: Sabbarāgavirattassa,


pli: taṇhakkhayavimuttino;


pli: Esanā paṭinissaṭṭhā,


pli: diṭṭhiṭṭhānā samūhatā;


pli: Esanānaṁ khayā bhikkhu,


pli: nirāso akathaṅkathī”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 56 Tikanipāta

pli: Itivuttaka 56


pli: Tikanipāta


pli: Paṭhamavagga


pli: Paṭhamaāsavasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, āsavā.


pli: Katame tayo?


pli: Kāmāsavo, bhavāsavo, avijjāsavo—


pli: ime kho, bhikkhave, tayo āsavā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Samāhito sampajāno,


pli: sato buddhassa sāvako;


pli: Āsave ca pajānāti,


pli: āsavānañca sambhavaṁ.


pli: Yattha cetā nirujjhanti,


pli: maggañca khayagāminaṁ;


pli: Āsavānaṁ khayā bhikkhu,


pli: nicchāto parinibbuto”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 57 Tikanipāta

pli: Itivuttaka 57


pli: Tikanipāta


pli: Paṭhamavagga


pli: Dutiyaāsavasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, āsavā.


pli: Katame tayo?


pli: Kāmāsavo, bhavāsavo, avijjāsavo—


pli: ime kho, bhikkhave, tayo āsavā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yassa kāmāsavo khīṇo,


pli: avijjā ca virājitā;


pli: Bhavāsavo parikkhīṇo,


pli: vippamutto nirūpadhi;


pli: Dhāreti antimaṁ dehaṁ,


pli: jetvā māraṁ savāhinin”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 58 Tikanipāta

pli: Itivuttaka 58


pli: Tikanipāta


pli: Paṭhamavagga


pli: Taṇhāsutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, taṇhā.


pli: Katamā tisso?


pli: Kāmataṇhā, bhavataṇhā, vibhavataṇhā—


pli: imā kho, bhikkhave, tisso taṇhā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Taṇhāyogena saṁyuttā,


pli: rattacittā bhavābhave;


pli: Te yogayuttā mārassa,


pli: ayogakkhemino janā;


pli: Sattā gacchanti saṁsāraṁ,


pli: jātīmaraṇagāmino.


pli: Ye ca taṇhaṁ pahantvāna,


pli: vītataṇhā bhavābhave;


pli: Te ve pāraṅgatā loke,


pli: ye pattā āsavakkhayan”ti.


pli: Ayampi attho vutto bhagavatā, iti me sutanti.


title_pli: Itivuttaka 59 Tikanipāta

pli: Itivuttaka 59


pli: Tikanipāta


pli: Paṭhamavagga


pli: Māradheyyasutta


pli: Vuttañhetaṁ bhagavatā vuttamarahatāti me sutaṁ:


pli: “Tīhi, bhikkhave, dhammehi samannāgato bhikkhu atikkamma māradheyyaṁ ādiccova virocati.


pli: Katamehi tīhi?


pli: Idha, bhikkhave, bhikkhu asekhena sīlakkhandhena samannāgato hoti, asekhena samādhikkhandhena samannāgato hoti, asekhena paññākkhandhena samannāgato hoti—


pli: imehi kho, bhikkhave, tīhi dhammehi samannāgato bhikkhu atikkamma māradheyyaṁ ādiccova virocatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sīlaṁ samādhi paññā ca,


pli: yassa ete subhāvitā;


pli: Atikkamma māradheyyaṁ,


pli: ādiccova virocatī”ti.


pli: Paṭhamo vaggo.


pli: Tassuddānaṁ


pli: Mūladhātu atha vedanā duve,


pli: Esanā ca duve āsavā duve;


pli: Taṇhāto ca atha māradheyyato,


pli: Vaggamāhu paṭhamanti muttamanti.


title_pli: Itivuttaka 6 Ekakanipāta

pli: Itivuttaka 6


pli: Ekakanipāta


pli: Paṭhamavagga


pli: Mānasutta


pli: Vuttañhetaṁ bhagavatā vuttamarahatāti me sutaṁ:


pli: “Ekadhammaṁ, bhikkhave, pajahatha;


pli: ahaṁ vo pāṭibhogo anāgāmitāya.


pli: Katamaṁ ekadhammaṁ?


pli: Mānaṁ, bhikkhave, ekadhammaṁ pajahatha;


pli: ahaṁ vo pāṭibhogo anāgāmitāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena mānena mattāse,


pli: sattā gacchanti duggatiṁ;


pli: Taṁ mānaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 60 Tikanipāta

pli: Itivuttaka 60


pli: Tikanipāta


pli: Dutiyavagga


pli: Puññakiriyavatthusutta


pli: Vuttañhetaṁ bhagavatā vuttamarahatāti me sutaṁ:


pli: Katamāni tīṇi?


pli: Dānamayaṁ puññakiriyavatthu, sīlamayaṁ puññakiriyavatthu, bhāvanāmayaṁ puññakiriyavatthu—


pli: imāni kho, bhikkhave, tīṇi puññakiriyavatthūnī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Puññameva so sikkheyya,


pli: āyataggaṁ sukhudrayaṁ;


pli: Dānañca samacariyañca,


pli: mettacittañca bhāvaye.


pli: Ete dhamme bhāvayitvā,


pli: tayo sukhasamuddaye;


pli: Abyābajjhaṁ sukhaṁ lokaṁ,


pli: paṇḍito upapajjatī”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 61 Tikanipāta

pli: Itivuttaka 61


pli: Tikanipāta


pli: Dutiyavagga


pli: Cakkhusutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, cakkhūni.


pli: Katamāni tīṇi?


pli: Maṁsacakkhu, dibbacakkhu, paññācakkhu—


pli: imāni kho, bhikkhave, tīṇi cakkhūnī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Maṁsacakkhu dibbacakkhu,


pli: paññācakkhu anuttaraṁ;


pli: Etāni tīṇi cakkhūni,


pli: akkhāsi purisuttamo.


pli: Maṁsacakkhussa uppādo,


pli: maggo dibbassa cakkhuno;


pli: Yato ñāṇaṁ udapādi,


pli: Yassa cakkhussa paṭilābhā,


pli: sabbadukkhā pamuccatī”ti.


pli: Ayampi attho vutto bhagavatā, iti me sutanti.


title_pli: Itivuttaka 62 Tikanipāta

pli: Itivuttaka 62


pli: Tikanipāta


pli: Dutiyavagga


pli: Indriyasutta